Langebjergvej 5, Tystrup 4250 Fuglebjerg | pernillesams.dk\nForside » Til salg » Langebjergvej 5, Tystrup 4250 Fuglebjerg\nLangebjergvej 5, Tystrup 4250 Fuglebjerg\nTotaltmoderniseret landejendom med 23 ha. Midtsjælland\nEn særdeles god ejendom, som er sat i imponerende fin stand. Stuehusets boligareal er på 302 m2 og er i 2006 gennemrenoveret til et super fint niveau. Smagfulde materialevalg, god planløsning, høj kvalitet, super fin varmeøkonomi ( jordvarme ) og en gennemført stil som er moderne, eksklusiv og passer til ejendommen. Her er rart, fyldt med god energi og atmosfære. Det er sjældent at finde en landejendom med så god bolig. Fibernet er indlagt.\nHer er god plads til en aktiv familie. Det naturlige daglige samlingspunkt vil hurtigt blive det herlige lyse køkken/alrum, som oser af hertevarme. Her er der god plads til at samles, og køkkenet har særdeles gode hårde hvidevarer. Herfra kan man fortsætte ind i stuerne - eller ud i bryggerset, eller ud i entreen.\nGenerelt er her store smagfulde rum, som lukker lys og udsigten til de smukke omgivelser helt ind i huset. Den største stue er f.eks. i hele husets bredde, og har lysindfald fra tre sider. Et imponerende smukt rum med udgang til haven og terrassen.\nI stueplan er her endvidere et dejligt stort kontor og et badeværelse.\nPå 1. sal finder man et skønt mastersoveværelse med walk-inn, 2 badeværelser og 4 øvrige værelser ( to store og to mindre ).\nEn vidunderlig helstøbt bolig med en dejlig have foran hele stuehuset, og udgang til vestvendt terrasse, så man kan nyde solen og udendørslivet efter behov, når man har lyst.\nTil ejendommen hører ialt 23,4 hektar jord, som ligger lige omkring. Det meste dyrkes som alm. agerjord, og er pt. bortforpagtet, så ejeren får en god lejeindtægt af det. Denne aftale er et-årig og kan fortsættes efter den nye ejers valg.\nEjendommen grænser op til skov, og såfremt man f.eks. skulle have lyst til at holde heste og ride i skoven, kan der løses ridekort til skoven.\nHer er en særdeles god jagt, hvor alskens vildt trives.\nDer er flere driftsbygninger til ejendommen, så det er let at indrette stald, lager, værksted, garager m.v. alt efter købers behov. Tre længer danner en hyggelig gårdsplads sammen med stuehuset, og her er mange muligheder. Det er også tilladt at drive erhverv fra ejendommen, så en selvstændig håndværker kunne f.eks. også fint have kontor og lagermulighed her.\nEjendommen ligger midt på Sjælland, lidt syd for Sorø, - tæt ved Tystrup Sø, i et særdeles dejligt naturområde med smuk natur, kuperet landskab og store naturoplevelser. Ejendommen ligger fredfyldt i landskabet, uden generende trafik.\nSorø er en god by, som bl.a.er kendt for sine gode skoler, Sorø Akademi m.v. - og for sin kulturelle selvforståelse, som har sikret at det er en by med en rar atmosfære. Her er gode trafikale forbindelser både for bilister og for togrejsende.\nDu er ved at henvende dig vedrørende Langebjergvej 5, Tystrup, 4250 - Fuglebjerg


Vi ville gerne have greb på vores køkken, hvilket til dels har noget med farven på fronterne at gøre. Jeg vil ikke sige de er direkte sarte, men når man er i gang med madlavningen og har fået noget fedt på fingrene, så kan det ses. Derfor er jeg meget glad for vores beslutning om at vælge greb. De er også fra HTH og er i en mat messing.\nLidt om købsprocessen\nHusk at gøre opmærksom på hvis I gerne vil have indflydelse på ALLE detaljer. Vi har aldrig prøvet at købe køkken før, så der var nogle valg vi slet ikke havde tænkt på, som bare blev truffet for os. Valg som vi så måtte lave om efterfølgende.\nF.eks. bestikskuffen – der fik vi en plastik indsats og måtte efterfølgende ud og bytte den til en i træ. Bordpladen var også meget tykkere end den vi er endt med, men blev “heldigvis” leveret med en fejl på, så vi kunne nå at lave det om. Så man skal virkelig være opmærksom på detaljerne, ellers oplevede vi, at der bare blev truffet et valg for en.\nKogepladen er en induktions kogeplade, som er planforsænket ned i bordpladen. Vi har aldrig haft induktion før, så vi skal lige vænne os til hvor hurtigt temperaturen går op (og ned) når man laver mad, i forhold til hvad vi har været vant til. Men det er virkelig lækkert at arbejde med. Udover to almindelige kogeområder, har pladen også et område i højre side der kan laves til ét stort. Efter at have besøgt Mieles showroom i Vejle, fandt jeg ud af, at der findes et virkelig smart fad der passer til. Så kan man f.eks. brune kød, grøntsager, rodfrugter osv. på den store plade, hvorefter fadet sættes direkte i ovnen, som det også passer til. Smart!\nSidste funktion jeg lige vil fremhæve, er at kogepladen har en play/pause knap, hvor man hurtigt kan sætte alle blus på pause, hvorefter den skruer ned på 1. F.eks. hvis telefonen ringer eller man bliver forstyrret på anden vis. Efterfølgende trykker man play og så går alle blus tilbage på den varme de var på, før man trykkede pause.\nFlot indlæg, og jeg kan godt se Miele’s hvidevarer kan noget ??. En fryser der ikke skal afrimes Wow. Pauseknap på komfuret og alt det ovnen kan. Måske man skulle vælge Miele næste gang ☺\n16. september 2020 kl. 18:20\nSuper indlæg! Jeg står selv og skal til at bygge helt nyt (med HusCompagniet), så jeg trawler flittigt dine kanaler igennem for inspiration 🙂 Ift. jeres køkkenskuffer, hvordan åbner I så de nederste, der ikke har noget greb? Push-funktion?\n16. september 2020 kl. 22:30\nVi har greb på alle ☺ det er på opvaskeren og på skuffen til skraldespanden hvor der kun er et greb, men også kun en front ☺\n17. september 2020 kl. 12:41\nAh, yes det ser jeg nu. Smart! Og tak for svar 🙂\nDitte blog 15. oktober 2020


Klub TPHU » Juniorklubben\nJuniorklubben (JK) er et dagtilbud til de ca. 11-13 årige og er normeret til 80 brugere. JK er opstået for at kunne give de unge et tilbud, hvor fokus er samvær med jævnaldrende og voksne og på det at blive ung, hvor de bliver udfordret på deres personlige, sociale og faglige dannelse.\nVores unge er hovedsageligt boende i København eller fra københavnske skoler. Det er unge fra meget varierende miljøer og dette er med til at præge JK mod et mangfoldigt og nuanceret tilbud til de unge. De unge er alle kendetegnet ved at være præteenager/teenager.\nNår man er i ca. i slutningen af 5 klasse og vil man gruppevis/klassevis få et tilbud om at komme på en prøveuge i JK. Når man får tilbud om at komme i JK, er det en vurdering ud fra dens unges behov og modenhed. Efter prøveperioden vurderes det mellem forældrene, den unge og pædagogerne i JK om det er et tilbud de ønsker at fortsætte i.\nNår de unge fylder 14 er der som udgangspunkt kun et aftentilbud i ungdomsklubben (UK). Vi oplever dog unge, som er fyldt 14, have et behov for et særligt udvidet eftermiddagstilbud. Det kan skyldes at de er ældre end deres klassekammerater eller at vi tager hensyn til specielle pædagogiske omstændigheder\nI JK arbejder vi også med hvad vi kalder et ”21 tilbud”. Det får man som ung når man fylder 13 år og på denne måde få muligheden for at stifte bekendtskab med UK og hvad der sker de forskellige aftener. Gennem dette tilbud bliver de unge sporet ind på og klar til vores UK tilbud.\nJo ældre ens barn bliver, jo mindre er man som forældre en del af dets ungdoms-/fritidsliv udenfor hjemmet. Dette oplever vi tydeligt i JK, derfor er det vigtigt for os at have et tæt forældresamarbejde i de situationer i den unges liv hvor det kan være nødvendigt. Dette forgår typisk over mail, telefon eller aftalte møder. Vi er i JK altid åben for en dialog eller snak om DIT barn så endelig ring eller skriv til os.\nDe fysiske rammer i JK\nJK´s lokaler ligger i samme bygning som Fritids- og Ungdomsklubben.\nJK har tre sammenhængende lokaler, som alle er indrettet hjemligt. Køkken-/alrummet er et rum hvor det store spisebord er i fokus, hvor der altid er en voksen hvis man har brug for at snakke. Rummet bliver brugt til lektier, uformelle samtaler, vejledning, sparring og hyggelige stunder. Stuen er det centrale rum mellem de to andre, der en stor sofa, et fjernsyn og et bordfodboldbord. Rummet bliver brugt til hygge, se film, spille kort/spil, Playstation. I computerrummet er der 8 computere samt en Playstation.\nDet er stadig muligt for JK at benytte værkstederne rundt i huset.\nArbejdsmetode i JK\nVi skaber nogle faste og trygge rammer i juniorklubben, der gør at vi kan være mere omstillingsparate. De unge flytter fokus og bevæger sig i mange forskellige retninger, det sætter krav til os som pædagoger om at være omstillingsparate og at kunne praktisere en pædagogik, som er i overensstemmelse med deres udgangspunkt og behov. Vi arbejder derfor heller ikke med en speciel aktivitetspædagogik i JK, men mere mod relations pædagogikken, hvor samtaler opstår her og nu og oftest spontant bevæger sig i en retning, hvor vi som voksne, skal kunne agere og handle på de tendenser vi ser.\nVi anser empati for at være af stor værdi i vores arbejde med unge, fordi empati gør mennesker i stand til at indgå i/opretholde sociale konstruktioner. I JK arbejder vi med empati gennem samtaler med unge om konsekvensen af deres handlinger og hvordan disse påvirker andre mennesker. Empati bliver således også til det ansvar hvert enkelt ung har for sine medmennesker i Thomas P. Hejle.\nMed ovennævnte i fokus, har vi derfor følgende pædagogiske overvejelser:\nMedbestemmelse:Ved at de unge har indflydelse på egen hverdag. At kunne præge ens eget klubliv, og at blive taget alvorligt. Dette sker bl.a. ved demokratiske forums som vi kalder ungemøder.\nRelationer:Gennem åben dialog, samt respekt for den unges valg og holdninger. Det er vores erfaring at relationen udvikler sig gennem samtaler og at vi agerer som autentiske voksne med tid og overskud til den enkelte og gruppen. Voksen/ung og Ung/ung\nVejledning:Vi er, som pædagoger i JK, ikke opdragere, men vejledere, der kan give gode råd og støtte. Vi er vigtige medspillere i hverdagen, hvor vi kan blive brugt som en slags “ventil” eller” lynafleder” i et fortroligt, trygt og åbent rum.\nI forhold til vores pædagogiske overvejelser og holdninger er JK derfor kendetegnet ved at være hjemlig, hyggelig og ikke bundet op på mange regler, hvor dialogen og medbestemmelse er højt prioriteret. Hvor de unge har mulighed for at udvikle sig i eget tempo, og hvor der er rum til forskellighed og mangfoldighed.


Casa Sonia B&B i Tavagnacco til Bedste Pris-garanti | Agoda.com\nSe alle 8 ejendomme i Tavagnacco.\nVia Parini 10, Tavagnacco, Tavagnacco, Italien, 33010 - Se på kort\nMere om Casa Sonia B&B\nNår du besøger Feletto, så vil du rigtigt føle dig hjemme på Casa Sonia B&B, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Casa Sonia B&B gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Dette hotel tilbyder talrige faciliteter på stedet, som vil glæde selv den mest kvalitetsbevidste gæst.\nNyd værelsesfaciliteter i høj kvalitet under dit ophold. Nogle værelser indeholder opvarmning, tekøkken, køleskab, hårtørrer, siddeområde, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Hvis du søger komfortabel og bekvemmelig overnatning i Feletto, så er Casa Sonia B&B dit hjem væk hjemmefra.


Vi har samlet alle nyhederbreve / - artikler fra 2010 her!\nSkrevet af: Maren Hansen Skrevet af: Sensei Jan Spatzek\nKai Sensei europatur\nÉn for ALLE og ALLE for Èn\nSkrevet af: Sensei Jesper arkvardsen Skrevet af: Michael Remuntiussen\nAf Maren Hansen\nKørestolskarate er blevet en realitet i danmark. Siden sommeren 2009 er der arbejdet roligt men intensivt på at skabe opmærksomhed omkring muligheden. Sensei Jan Spatzek og undertegnede tog den 28 oktober af sted til møde med DHIF i Viborg. På mødet fik vi fortalt lidt om DKA og vores plan med sporten og det blev aftalt at DHIF ville sende et par kontaktpersoner til os vi kunne kontakte med henblik på en demoaften/eftermiddag. Der blev kommunikeret lidt frem og tilbage med forskellige klubber inden vi kom frem til vores første aftale.\nI mellemtiden skulle der også søges efter kørestole vores instruktører kunne træne . At sidde i en kørestol for at komme fra punkt A-B er en ting En anden ting er at dyrke karate i én, hvilket instruktørerne vist har måtte sande et par gange, i deres træning. Balance er uden tvivl en god ting.\nMen gode råd er dyre i krisetider og der blev søgt forskellige steder og snakket om forskellige løsninger på at fremskaffe 5 stole. Nogle forslag mere “kreative” end andre. Jeg tog kontakt til en tidligere kollega, der foreslog at ringe til Lions Club Gl. Estrup på Djursland, kontakten var skabt og i løbet af meget kort tid fik vi sponsoreret 5 stole. Ikke nye stole men trods alt oures to keep.\nInstruktørtræning blev afholdt den 1 februar i Vejle med sensei Jesper Markvardsen som instruktør. Der blev varmet op snakket grinet og trænet kata. Derfra var det hjem og øve mm. da alle skulle være klar til første officelle arrangement i Danmark i DKA.\nIH Ålborg - Succes må være ordet!\nFredag den 5 marts var en dag vi alle så frem til. Aftale med IH Ålborg om at komme til et af deres fredags arrangementer. Da det skulle være sit første af slagsen blev vi enige om at alle mødte op for at deltage. Aftalen var vi skulle være der kl 17-19 med to gange en times undervisning/fremvisning. En time for voksne og en time for børn/unge.\nI 11. time kom den store ændring så til stor fornøjelse i første omgang for især sensei Jesper Markvardsen. Jeg blev ringet op af IH Ålborg der ville hører om vi kunne være fremme en time tidligere end aftalt. TV2 Nordjylland havde valgt at sige ja til at komme og lave et indslag! For nogle af os var der stor jubel og for andre knap så stor jubel. Men det gik så man skulle tro ALLE havde prøvet det tidligere. Optagelser i en time ca. derefter en kort pause og så tog de friske IH medlemmer lige en time mere. Sådan! Efter træning var vi inviteret til at spise med i klubhuset. Folk var glade og opstemte over et godt og vellykket arrangement. Og så ventede vi spændt på at nyhederne skulle starte, så vi kunne se indslaget i TV. Igen succes! Indslaget var skruet supergodt sammen. Og det blev efterfølgende vist på TV2 Lorry, er vist det man kan kalde en landsdækkende begivenhed!\nFor de af Jer der evt. endnu ikke har set det kan det findes via link på hjemmesiden.\nI skrivende stund glæder vi os til et heldags arrangement på Egmont Højskolen den 6 juli. Dagen byder på en gennemgang af karatens historie/filosofi samt hvad sensei Anders Jensen ellers finder på til morgensamlingen. Resten af dagen byder iflg. Program på: Formiddagen, undervisning af på forhånd tilmeldte og eftermiddagen bliver for alle der har lyst at deltage.\nVi håber, I alle vil hjælpe os med, at skabe opmærksomhed omkring denne sport.\nAf Jan Spatzek\nBøjet eller ikke bøjet bagerste ben\nJeg kan konstatere, at der stadig er mange karatekaer, der endnu ikke helt har forstået meningen med at have det bagerste ben let bøjet i HANMI.\nJeg vil her i SayOss prøve at forklarer forskellen på Zenkutsu-dachi (Hanmi/Shomen) og brug af hofte og bagerste ben i bevægelsen Hanmi/Shomen.\nDen ”vestlige” måde for Zenkutsu-dachi Shomen og Hanmi har i mange år været at holde bagerste ben helt strakt hele tiden. Hvor tit har man ikke i mange klubber og forbund hørt instruktører sige ”stræk bagerste ben”. Ofte vil man samtidig også høre instruktører sige ”brug hofterne”\nSHOMEN er med begge sider af hoften fremad og med bagerste ben strakt.\nHANMI. Hoften er trukket 45 grader tilbage og bagerste ben let bøjet.\nSå hvorfor ”let bøjet ben” og ikke ”helt strækt ben” – lad mig starte med:\n1 - Bagerste ben strakt.\nMed et strakt bagerst ben og et omdrejningspunkt som går i en linie fra hovedet og lige ned igennem centerlinien af kroppen (som vist i mange bøger).\n(Stå f.eks i Zenkutsu-dachi men venstre ben forrest) Hvis man holder bagerste ben strakt og bruger centerlinien af kroppen som omdrejningspunkt vil venstre side af hoften bevæge til tilbage og højre side af hoften bevæge til fremad, hvilket naturligvis vil skubbe venstre (forreste) knæ frem og tilbage, højre side af hoften vil bevæge sig op, hvilket nemt resulterer i at man står med en lille hældning til venstre i overkroppen.\nUnder udførelsen af f.eks Gyaku-zuki (når man går fra Hanmi til Shomen) vil man få en cirkulær kraftoverførelse, og da venstre side af hoften bliver trukket tilbage, vil man ”trække” sig væk fra målet, hvilket helt naturligt resulterer i at man enten ikke længere kan nå målet eller at den kraft der skulle nå målet bliver mærkbart reduceret.\n2 – Bagerste ben let bøjet.\nMed et let bøjet bagerste ben og et omdrejningspunkt som ligger i en linie fra venstre skulder til venstre hofte, vil bevægelsen Shomen/Hanmi eller modsat være uden at det forreste knæ bevæger sig frem og tilbage. Dette betyder at torso vil bevæge sig tilbage i Hanmi og frem i Shomen, samt at man kan skubbe med det bagerste ben samt skubbe hoften frem, hvilket vil genererer større kraft da du har en bevægelse frem og tilbage, og derved bliver hele kroppens vægt lagt bag en teknik.\nPrøv eventuelt at se på dit bælte når du støder gyaku-zuki med et strakt bagerst ben, og du vil se den cirkulære bevægelse som beskrevet under 1.\nPrøv derefter at starte med et let bøjet ben, stød igen gyaku-zuki, med et med drejningspunkt som beskrevet under 2 og du vil se dit bælte, først starte med en cirkulær bane for derefter at at bevæge sig fremad.\nDu kan også prøve begge måder på en Makiwara, og du vil med det samme mærke forskellen på den kraft der går ind i målet.\nHUSK!!! Zenkutsu-Dachi Hanmi er altid med let bøjet bagerste ben og hoften trukket maksimalt tilbage. Vægtfordeling: forreste ben 60%, bagerste ben 40%\nSensei M. Kagawa 8.Dan JKS\nzenkutsu-dachi (shoman), gyaku-zuki\nAf Jesper Markvardsen\nI december da Kagawa-sensei var på besøg i Danmark snakkede han om at han gerne ville sende hans unge kenchusei (instruktør lærling) 1 måned ud at rejse for at få noget livs-erfaring og se hvordan tingene gøres i andre lande, så overnatning skulle fx foregå privat hos folk. Kagawa-sensei var selv blevet sendt 1 måned til Belgien da han var ung instruktør. I februar kom der mail fra JKS headquarters om det var noget jeg ville påtage mig. Jeg havde måske været lige enig nok med\nKagawa-sensei i December, så han mente det var en opgave jeg kunne håndtere. Efter en del telefonopringninger rundt i europa blev hans tur fastlagt. Den så således ud: Danmark, Sverige, Irland, England, Skotland og Danmark igen.\nSensei Kai er en 23 årig ung mand som var kaptajn for karateholdet på Teikyo universitet i hans 4 og sidste år (Kagawa-senseis universitet). Han var med til at vinde universitets mesterskabet de sidste 2 år han var på universitet. Han har en lang række internationale mesterskabsresultater bag sig allerede. Nu er han er han lidt over 1 år inde i hans 2-årige uddannelse som karateinstruktør, som afsluttes april 2011.\nEn træt Sensei Kai ankom sent onsdag d.7 april i Københavns lufthavn, efter mellemlanding i Amsterdam og 5 timers ventetid der, og blev hentet af Mick-sensei og undertegnede. Efter de indledende høflighedsfraser kom vi i bilen og derudaf, så Kai-sensei kunne være frisk til næste dag hvor han skulle en tur til Ringsted karate klub for at undervise. Næste dag da transporten fra Ringsted ankom for at hente Kai-sensei var han noget overrasket over, at han skulle af sted uden Mick-sensei eller jeg, som oversætter/medhjælper, men det var en del af aftalen, at han skulle klare tingene på egen hånd. Men alle overlevede vist nok. Fredag var det Hørsholm karate klub som stod for tur og lørdag var det Gilleleje Karate klub.\nSelve træningen var typisk japansk hvis man kan sige sådan. Den bestod af kihon, kumite og kata. Lidt afhængigt af niveauet blev træningen også justeret derefter. Stationær kihon træning af kizamizuki, gyakuzuki og maegeri. Derefter ido-kihon(kihon under bevægelse) med stød, slag, parader og spark blev trænet. I den avancerede ende af kihonet blev der blandt andet undervist i de samme teknikker men tilføjet tobi-konde(glidende skridt), så man satte kraftigt af hver gang man nåede halvvejs i stillingen, så man faktisk når en ½ gang længere end ved normal stilling. Kumite delen var yderst interessant for der viste han virkelig hvad han havde brugt de 4 år på universitet til, nemlig at kæmpe konstant. Selvfølgelig blev der lavet basis kumite med de laverede graduerede, men da de højere graduere kom til blev der trænet diverse avancerede bevægelses metoder og en del af de teknikker han selv benyttede. Det var en ren fornøjelse at se hamudføre tingene og hvor ser det bare nemt ud . Af kata underviste han primært i de lidt stærkere kata som Jitte, Jion, Bassai-dai og Sochin. Kataerne blev gennemgået langsomt og folks bevægelser blev tjekket ud og derefter blev kataen delt op i små dele og gennemgået til alle havde fået en forståelse af hvordan bevægelserne skulle være, til sidst blev den så lavet et par gange med fuld fart på.\nHver aften blev der trænet en del engelske gloser med henblik på at de skulle bruges i hans undervisning næste dag. Hans plan var at efter 1 måned i europa skulle hans ordforråd være blevet 200 ord rigere, så der var en del at arbejde med.\nSøndag d.11 blev Kai-sensei afleveret til Görgen sensei i Københavns lufthavn som skulle have ham med rundt i Sverige i en uge. Efter Sverige var det planen han skulle videre til Irland, men grundet en forbandet askesky fra Island var dette ikke muligt, så han blev sendt med tog fra Stockholm og retur til København og så var rådne dyr gode. Men der blev arrangeret undervisning i de sjællandske klubber CSKK, Herlev og Hørsholm samtidig med der blevarbejdet hårdt på at få ham med en flyver videre til Irland. Men askeskyen virkede ikke specielt samarbejdsvillig og han kom først af sted fredag eftermiddag til England, så Irland fik desværre ikke noget besøg. Men fredag eftermiddag blev han afleveret i Københavns lufthavn med retning London. Alt gik rigtig fint indtil han stødte på de engelske immigrationsmyndigheder som ville vide alverdens ting og sager om hvad han skulle i England. Det endte med at Kai-sensei blev afvist i England, smidt i en stol til næste dag hvor han blev sendt retur til DK med besked om ikke at komme retur til UK.\nEfter lidt snakken frem og tilbage med Kai-sensei, JKS headquarters og den danske administration blev beslutningen taget at han kunne blive i DK til hans originale hjemrejse d.7 maj. Så nu skulle der arbejdes på højtryk for at finde noget undervisning til ham. Her kom endnu en gang de sjællandske klubber ind i billedet og tog sig pænt af ham og lod ham undervise.Det blev faktisk også til en tur på Fredensborg slot med professionel tourguide?.\nEfter en uge på Sjælland blev det Jyllands tur til at få besøg et par dage af ham. Han blev overdraget til frk. Maren Louise som skulle forestå “babysitting” og hun havde det helt store program gjort klar for ham, udover at han skulle undervise i Struer og Hontos afdeling i Kolding. Den Gamle By i Århus og Ree park i Ebeltoft blev tjekket ud ligeledes skulle han prøve at ride på en meget stor hest ? til stor munterhed for Kai-sensei og tilskuere. Torsdag gik turen atter mod hovedstaden dog med stop i Ringsted karate klub som skulle have besøg endnu engang.\nAskesky og immigrationsmyndigheder taget i betragtning, som gjorde hvad de kunne for at skabe problemer, så syntes jeg at Kai-sensei var et yderst spændende bekendtskab. Ærgerligt for de 3 lande som ikke fik muligheden for at få besøg af ham, men er ret sikker på muligheden nok skal komme i fremtiden. Kai-senseis karate er rigtig flot og effektivt hans engelsk kundskaber blev bedre som tiden gik og han blev helt sikkert klar over at Japan og Europa er IKKE helt det samme - hverken madmæssigt eller karatemæssigt.\nI skrivende stund venter en sommer med sol, ferie og så årets store begivenhed, nemlig DKA summercamp 2010. Forhåbentlig har mange af jer reserveret dagene til nogle spændende og lærerige dage ved jyske vestkyst i Hvide Sande. Sensei Jan Spatzek og Sensei Yutaka Koike er årets instruktører det i sig selv sætter store forventninger til en vellykket summercamp.\nNetop fælles aktiviteter er det som DKA må se som bindeled mellem klubberne. Det er det der styrker og udvikler os alle både karatemæssigt, som socialt i vores organisation. Herfra skal lyde et ønske og at vi i vores tanker er vores organisation taknemmelige og forstår værdien i at løfte i fælles flok. DKA er til for alle klubber og omvendt, så vi i en fin balance udvikler os sammen.\nSer man tilbage på den forgange periode i DKA, har vi kunne nævne et historisk besøg af Sensei Masao Kagawa. Noget der sætter Danmark på landkortet og et besøg der gik meget vellykket. Derudover har vi også haft besøg af sensei Yutaka Koike i en længere periode og senest den unge kenchusei, Sensei Kenta Kai. Vores kontakt og samarbejde med Japan har været positivt og båret frugt både her og nu, men også på sigt. DKA indtager absolut en førende position i Danmark som organisation, med kontakt til kilden i karate.\nSenest her i foråret, har Sensei Scott Langley, Sensei Jan Spatzek, Sensei Mick Sandstrøm og Sensei Janne Markvardsen undervist omkring 90 udøvere ved Spring Camp i Ringsted. Også i Struer afholdte man Pinselejr. Så året kom godt i gang både i øst og vest for vores udøvere.\nAt være en del af DKA familien er for os alle noget særligt værdifuldt. Med en engageret DKA bestyrelse, et højt kvalificeret teknisk udvalg, en fortsat medlemstilgang af klubber og ikke mindst den ånd vi træner karate i. Så venter en fremtid med en masse positive aktiviteter, træning i vores dojoer og karate mod nye årtier.\nMed håb om et forsat lykkebringende år til alle i 2010,\nFormand for DKA


Skolebestyrelsesformand på klimaskole: "Alle skoler burde sætte klimaet på skemaet" - Skolebørn\nSkolebørn / God undervisning / Skolebestyrelsesformand på klimaskole: “Alle skoler burde sætte klimaet på skemaet”\nI skolens klimauge lavede Asta (tv), Ella (th) og Joanne fra 5. klasse en model for indretning af skralderummet, der i højere grad skal motivere eleverne til at sortere deres skrald ved at gøre det til en leg: Eleverne skal følge pilene alt efter, hvilken type skrald de har og forsøge at ramme den rigtige skraldespand med et kast. De tre piger vandt dagens konkurrence for bedste ”nudging-projekt”. Præmien er, at idéen bliver udført på skolen. ”Det var sjovt at få lov til at være kreativ og selv finde på løsninger. Jeg er vildt stolt over at have vundet, for der var virkelig mange gode idéer. Det er skægt, at det kommer til at være på skolen,” siger Asta.\nSkolebestyrelsesformand på klimaskole:\nAlle skoler burde sætte klimaet på skemaet\nSom folkeskole har man også et ansvar for klimaet, lyder det fra formanden på Tove Ditlevsen Skole i København. Det gælder praktiske tiltag som affaldssortering og energibesparelser, men også elevernes bevidsthed om bæredygtighed og demokratiske handlemuligheder. Sideeffekten er elever, der er topmotiverede for undervisningen, oplever klimaskolen.\nDet var faktisk eleverne i skolebestyrelsen, der fik genoplivet klimaprofilen på Tove Ditlevsen Skole.\nTilbage i 2009 fik skolen titlen som klimaskole i forbindelse med klimatopmødet i København og en pose penge til en lille vindmølle, solfanger, grønt tag og et naturlig vandrensningsanlæg. Det skulle i sig selv gøre skolen grønnere, men også bruges som en del af undervisningen. Reparationer og drift af installationerne skulle dog betales af skolens eget budget, så da pengeposen var tom, begyndte installationerne at forfalde og klimaprofilen at dø hen.\nSå var det, at eleverne tog ordet på et skolebestyrelsesmøde: ”Skal vi ikke gøre noget mere for klimaet, når vi nu siger, at vi er en klimaskole?” Forslaget fik opbakning fra forældremedlemmerne – og så blev der pustet nyt liv i klimaindsatsen. Det var en vigtig beslutning, mener skolebestyrelsesformand, Jan Viegand:\n”Klimaet er begyndt at fylde mere og mere i de unges bevidsthed, og det er jo også rigtig vigtigt for deres fremtid. Hvis vi skal reducere vores CO2-udslip tilstrækkeligt, skal vi alle sammen gøre noget – både som enkeltpersoner og som skole. Det er de små ting tilsammen, der har en effekt, og det synes jeg er vigtigt at give videre til eleverne,” siger han.\n”Der er masser af læring i klima”\nLærer, Christina Bang, tog rollen som klimavejleder på sig for hun er enig:\n”At tage ansvar for klimaet mener jeg er en del af den almindelige dannelse, som skolen har til opgave at give eleverne. Det handler i virkeligheden om at styrke deres empati – om at give dem en forståelse af, at det vi gør, kan have indflydelse på andre mennesker og kloden i det hele taget. Hvis vi fx opsamler og sorterer vores skrald her på skolen, kan det have en betydning – ikke bare for os på skolen, men også for lokalområdet og på globalt plan,” siger hun.\nSom led i at gøre klimaet til en del af skolens liv, er der blevet indført en ”klimauge” hvert år, hvor eleverne arbejder med forskellige klimavinkler. I år var der fokus på skrald, så eleverne har fx arbejdet med at opsamle affald på og i nærheden af skolen, er blevet udlært i at sortere det korrekt og har selv opfundet en række fantasifulde løsninger til, hvordan man kan motivere andre folk til at få deres affald i den rette spand.\n”Som skole er det vores opgave at lære eleverne, at de skal opføre sig på en måde, der ikke går ud over resten af fællesskabet. Det gælder både, når man samler et æbleskrog op i klassen, men også på globalt plan,” siger Louise Villadsen Nielsen, der er lærer i matematik og natur/teknik og har været koordinator af temaugen. Skrald og affaldssortering er en helt konkret og håndgribelig vinkel på klima, som giver mening for eleverne.\nOg så er der masser af faglighed i det også. Eleverne har lært om videnskabelige metoder, når de har opsamlet cigaretskodder på Vesterbro Torv og om ”nudging” og innovation, når de skulle udvikle deres egne løsninger. I det hele taget er det helt oplagt at bruge klima som tema i stort set alle fag, mener lærerne. I fysik/kemi har eleverne fx haft om den proces, der omdanner biologisk affald til gas og brændsel. I matematik har de regnet ud, hvor meget grønt affald hele skolen producerer på et år og hvor meget biogas, der kommer ud af det. I dansk har de analyseret Københavns nye affaldsstrategi og talt om, hvordan sproget kan få folk til at tænke og handle anderledes. I historie har de set på, hvad de gjorde med affaldet før i tiden. Eleverne har også lavet deres egne plancher, videoer, skulpturer og kunstinstallationer i dansk og billedkunst.\n”Når vi underviser i klima, handler det også i høj grad om demokratisk dannelse. Der er nogle valg, som vi kan træffe som enkeltpersoner og så er der nogle større valg på samfundsplan (som fornylig folketingsvalget), som kan have stor betydning for, hvilken vej vi går som samfund. Eleverne kan godt føle, at de mangler at gøre noget, og så skal vi hjælpe og vejlede dem, men de skal selv have lov til at definere, hvad de vil gøre. Fremtiden er deres, så den skal de også have indflydelse på,” siger Louise Villadsen Nielsen, der er lærer i matematik og natur/teknik og har koordineret temaugen om skrald.\nMotiverer elever og lærere\n”Eleverne har været helt vildt på. Det er så relevant for dem at have om klima,” udbryder en lærer pludseligt, der har siddet og overhørt interviewet på lærerværelset.\n”Nu går eleverne også til klimastrejke. Det har virkelig sat noget i gang hos dem,” siger hun.\nDet kan Christina og Louise kun nikke genkendende til. Elevernes motivation stiger, når temaet i undervisningen er klima, oplever de begge to. ”De er mega interesseret i det og super tændt. Nogle har interessen for det i forvejen, mens andre bliver smittet af deres entusiasme. Til den store klimademonstration tog størstedelen af eleverne pludselig afsted. Nogle af dem brugte det måske som en undskyldning for ikke at gå i skole den dag, men det er ligesom med en koncert. Når man først er der, bliver man revet med og så er det faktisk ret fedt. Det er fantastisk at eleverne kan inspirere hinanden på den måde,” siger Christina, der selv måtte fælde et par rørte tårer til klimademonstrationen.\n”Det var ikke bare pjank og gejl for børnene. De tog det alvorligt! Det er spændende at se, hvordan klimadebatten har skabt en form for solidaritet mellem de unge, som vi ikke har set i mange år. Det her med at have en fælles sag at kæmpe for og få følelsen af noget større end én selv. Det er stort,” siger Christina. Også mange af de andre lærere er blevet smittet af elevernes engagement. En anden lærer på lærerværelset kommer hen for at vise klimavejlederen et sæt af de ”skralde-kort” han selv har lavet og lamineret, hvor eleverne kan dyste i nedbrydningstid og farlige stoffer for forskellige typer af affald. De bliver lagt i lærernes idébank.\nDen gode blanding mellem elevernes engagement og muligheden for at bruge det fagligt betyder dog ikke, at alt i skolen skal handle om klima, understreger Christina og Louise.\n”Hvis vi kommer til at overgøre det, så tror jeg, at vi risikerer en afmatning og eleverne bliver trætte af det. Når noget bliver sagt hele tiden, så hører man det til sidst ikke,” siger Louise.\nDet bakker skolebestyrelsen op om.\n”Klimaet er vigtigt, men det er der også andre ting, der er. For os giver det fx mening, at vi også har fokus på forpligtende teamsamarbejde, konfliktløsning og ude-skole. Det skal være en balance, så man ikke går all in på en enkelt ting, men har en bredde i indsatserne på skolen,” siger formand Jan Viegand.\nLÆS OGSÅ: Er klimakampen det nye ungdomsoprør?\n”Hvad er det egentlig Christina laver? Er det ikke noget med noget grønt?” Da Christina Bang begyndte som klimavejleder på Tove Ditlevsen Skole var folk lidt forvirrede over, hvad det egentlig betød. Sådan er det ikke længere.\n”Vi kan virkelig mærke, at der er kommet fokus på klimaet. Både elever og lærere synes det er vigtigt og er meget motiverede for at gøre noget,” fortæller Christina, der her sidder ved skolens rodzoneanlæg, der både renser vand og er hjemsted for skolens guldfisk.\nLÆS OGSÅ: Forskere og skoleledere: “De unges engagement for klimaet børn bruges i skolen”\nFokus på handling – ikke skræk\nBåde bestyrelsen og lærerne er også meget opmærksomme på, at det store fokus på klimaændringer ikke fører til klima-angst hos eleverne.\n”Det er fantastisk, at sådan en som Greta Thunberg er kommet frem og kan vise børn og unge, at selvom man ikke har stemmeret, kan man alligevel gøre noget, der batter. Men når hun siger, at vi skal gå i panik, synes jeg det bliver meget voldsomt set med børneøjne. Vi skal ikke gøre eleverne bange for deres fremtid og komme derhen, hvor de går i chok og mister troen på, at det nytter at handle. Derfor fokuserer vi på, hvad vi kan gøre ved udfordringerne. Vi arbejder med at være kritiske over for nyheder og budskaber på internettet, sørge for at også at se på de gode nyheder og de mange løsninger, der er i gang med at blive udviklet i Danmark og resten af verden,” fortæller Christina.\nHer har lærerne også fået øjnene op for den ressource, som forældrene på skolen kan være. Der er nemlig flere forældre, der arbejder med klimaløsninger og problematikker. Og det er helt oplagt at invitere dem ind i undervisningen, mener de.\n”I min klasse er der fx en far, der er ingeniør og arbejder med skybrudsløsninger i København. Han kommer og fortæller om teorier og teknikker og viser sit grej frem. Det tror jeg kan være med til at åbne nogle af elevernes øjne for, hvad man kan bruge de forskellige uddannelser til. Der er jo en kæmpe industri i at arbejde med klimaløsninger og bæredygtighed,” siger Christina. På den måde kommer der også uddannelsesvejledning ind i klimaundervisningen.\nTove Ditlevsen Skole har sin egen vindmølle, der udover at producere strøm til skolen også bruges som en del af undervisningen fx i matematik og natur/teknik. Bertel, Leo og Asta fra 5. klasse har lært om både biogas, nudging og videnskabelige metoder i klima-ugen på skolen.\n”Jeg synes klima-ugerne er sjove, fordi man får lov til at arbejde på en anderledes måde,” fortæller Bertel, der har lavet en video om affaldssortering og et koncept for genbrugstøj, der også bliver reklameret for i videoen. Han er selv begyndt at sortere affald både på skolen og derhjemme.\n”Jeg synes det er godt, at vi lærer i skolen, at man skal sortere sit skrald og ikke bare smide det på jorden,” siger han.\n”Jeg synes godt, at forældre og lærere må fortælle os børn om konsekvenserne af klimaforandringerne som skovbrande og oversvømmelser. Ellers kan det være, at man ikke tager det helt så seriøst, som man kunne gøre. Men man skal måske ikke sige det aller værste. Eller fortælle det hele på én gang, hvis man har et barn, der let bliver bange,” siger Asta.\n”Vi sorterer affald derhjemme og taler en del om klimaforandringer, men det er ikke noget, jeg er bange for. Vi taler mest om, hvad man kan gøre ved det,” fortæller Leo.\nLÆS OGSÅ: Guide mod klima-angst\nFORRIGEHjælp: Mit barn spiller computer\nNÆSTEFælles regler for skærmbrug


Broget, livligt hamskifte | Journalisten\n16.01.2019 · 4:22\nBroget, livligt hamskifte\nÅrhus Stiftstidende er trukket i nyt layout - et behageligt førstehåndsindtryk har det givet JOURNALISTENs grafiske anmelder.\n18.11.1998 · 12:00\nDet er et udpræget behageligt førstehåndsindtryk, det ny Århus Stiftstidende giver med forsidens varme jordfarver, varierede billedbrug og smukt afstemte typografi.\nManden bag designkonceptet, skotske Ally Palmer, har tidligere demonstreret sin sympati for skrifterne Janson (i The Scotsman) og Interstate (i The European). Alligevel kan kombinationen forekomme overraskende, fordi de to skrifter har hver deres markante individualitet - og praktisk taget intet til fælles. Men netop den totale forskellighed skaber spændende kontraster mellem de snit, der anvendes mest: Interstate Black Condensed til rubrikker og ledeord, og Janson ordinær og kursiv til henholdsvis brødtekst og underrubrikker.\nInspirationen til Interstates formsprog fra amerikanske motorvejsskilte. Det er lykkedes den unge amerikanske skriftdesigner Tobias Frere-Jones at skabe en moderne klassiker: Interstate er, med sit stærke horisontale præg, særdeles letlæst selv i små grader - samtidig med at den har en klar signalværdi pga. de små særheder, der adskiller den fra andre groteskskrifter.\nJanson er en hollandsk barok-antikva med kalligrafiske træk, ikke mindst i kursiven. Som brødtekst er Janson et dristigt valg pga. et litterært præg og en ret lille x-højde, men sat så stort som her - 9,8 på 10,8 punkt linieafstand - har den en udmærket læselighed, som utvivlsomt vil blive endnu bedre når »Stiften« får gang i sin nye trykpresse. I øjeblikket virker hele avisen meget sort, og Jansons sarte bogstavformer udviskes i nogen grad.\nSkriftkombinationen henter sin kvalitet i sammenstødet mellem tung maskinel effektivitet og sprød klassisk elegance - og fungerer mindre heldigt, når der for eksempel arbejdes med lys Interstate-rubrik, eller i de noter, hvor man har valgt Janson kursiv rubrik til Interstate brødtekst. Ja, der er mange muligheder, og - som jeg vil komme tilbage til - nok også for mange.\nGenerøs brug af luft\nMine anmeldereksemplarer er alle fra oktober måned, og derfor har jeg til gode at se, hvad forsidemanden eller -damen gør, når datoen bliver for lang til, at et fritlagt foto kan placeres i henvisningsfrisen - og udfylde hullet til venstre for bladhovedet. Søsteraviserne Randers Amtsavis og Dagbladet Djursland bruger pladsen til deres bomærke; men på Stiftens forside efterlades et tomrum, man får lyst til at møblere. For eksempel med et citat - eller en annonce?\nDenne generøse brug af luft virker ekstra påfaldende, fordi resten af designet - i takt med tiden - er tætpakket og rigt på grafiske elementer. Et overflødighedshorn af skilte, citater, faktabokse, streger og prikker pryder siderne, og de steder, hvor alle disse virkemidler administreres i tråd med intentionerne, skaber de masser af indgange og muligheder for hurtig orientering i stoffet. En genistreg er den lille bolle, hvor der for eksempel kan stå »fakta« eller »resumé«. Den fanger øjet og inviterer til læsning uden at gøre overdrevent opmærksom på sin form.\nUmiddelbart tiltales jeg også af det modulnet på 24 »lodrette enheder«, der ligger til grund for layoutet. Systemet gør det lettere at indplacere de talrige små tekstelementer, som skal gøre avisen til et hus med mange indgange.\nStore krav til medarbejderne\nDet er imidlertid en kendsgerning, at et designkoncept med så mange valgmuligheder stiller langt større krav til medarbejdernes grafiske kompetence end god gammeldags dansk skomagerredigering med rubrik, underrubrik, brødtekst, og så er den skid slået. Det bliver vanskeligere at skabe kontraster, og dermed prioritere stoffet for læseren.\nDette var et problem allerede i Stiftstidendes »gamle« layout (Garcia-epoken 1989-98) - og i det ny koncept virker de redskaber, der skal signalere det grafiske hierarki, dårligt gennemtænkt. Først og fremmest er underrubrikkerne til såkaldt sekundære artikler, med deres overdekorerede »stregkode«, langt mere iøjnefaldende end den enkle slaglinie til en bærende artikel. Stik imod hensigten, formoder jeg. Også det manglende kontrastforhold mellem den bærende artikels smalle (kondenserede) overskrift og den sekundæres bredere rubrik lægger et røgslør over avisens prioritering.\nSamme mangel på klarhed opleves i noteapparatet, som bygger på hele ni forskellige typer noter. En så omfattende nuancering af stoffet skaber komplicerede regelsæt, der må være særdeles vanskelige at få arbejdet ind i kroppen på den redigerende - og som virker helt ugennemskuelige for en normalt begavet læser. Både på det bevidste plan - og på det ubevidste, hvor avislæseres forhold til avisdesign må formodes at befinde sig.\nLæserne kan heller ikke have det let med de stofrokeringer, fusionen med Randers Amtsavis og Dagbladet Djursland har nødvendiggjort. Mest problematisk er opsplitningen af debat- og lederstof mellem hoved- og lokalsektionen.\nChokket mindst i Århus\nAlligevel må Stiftstidendes seneste hamskifte forekomme Århus-læserne mindre epokegørende end revolutionen i 1989, hvor det afgørende skridt blev taget væk fra dansk avistradition. Anderledes er situationen i Randers, hvor man var vant til en ganske almindelig gennemsnitsprovinsavis. Chokbølgens næste højdepunkt bliver i Odense den 6. april 1999, når Fyens Stiftstidende skal iklædes samme grafiske kostume. Og senere samme år følger Aalborg trop.\nHvilket jo rejser en interessant diskussion om, hvad en avis' udseende skal bestemmes af. 4S-designprojektet, der ud over de tre stiftstidender omfatter JydskeVestkysten, bygger tilsyneladende på den hypotese, at ingen formmæssige traditioner har så stor betydning, at de ikke kan kasseres af praktiske hensyn. Samt at avislæsere i Århus, Randers, Odense, Aalborg, Esbjerg og Kolding er ens, hvad angår visuelle præferencer?\nJeg skal vare mig for at drage forhastede konklusioner på disse spørgsmål, men kan konstatere, at Århus Stiftstidendes design i hvert fald tiltaler undertegnede - på trods af ovennævnte problemer. Den brogede, livlige stil har flere fordele end ulemper, hvilket man for eksempel kan se på den indbydende side 2 med titlen »I dag /Jorden rundt på 80 sekunder«, hvor billed- og tekstelementer supplerer hinanden fint, og spillet mellem Interstate og Janson udnyttes på eleganteste vis.\nOg mange af svaghederne skyldes utvivlsomt startvanskeligheder: De redigerende har på samme tid skullet tilegne sig ny teknik, nye arbejdsrutiner og nyt design. Hvor stort behov der er for justeringer i selve konceptet, vil forhåbentlig stå klart i god tid inden Odense-versionen skal på gaden.\nOle Munk er grafisk designer og konsulent - og har udført talrige opgaver for blade i Norden. Han er formand for Society for News Design/Scandinavia.


Hjemmelavede blinis med avocado og stenbiderrogn | ISABELLAS\nStenbiderrogn er en lækker og delkat spise, som også betyder et smag af forår. Det er nemt at tilberede, og du får opskriften lige her på hjemmelavede blinis toppet med stenbiderrogn, avocado, dild og rødløg.\nTekst og 19.02.2021 Foto: Skovdalnordic.com.\nBlinis med avocado og stenbiderrogn\nI marts er det højsæson for stenbiderrogn, så det gælder om at tænke den perlende delikatesse ind i så mange retter som muligt. Vi har tilberedt den klassiske ret med blinis og toppet den med avocado, som også kan serveres til en weekendfrokost med et godt brød til.\nPrøv også: Bagt lange med sprød topping\nSådan laver du blinis med avocado og stenbiderogn\nBland mel, salt, bagepulver, dild og purløg.\nPisk fløde og æg i blandingen med en gaffel.\nSmelt smør på panden, hæld 1 spsk. dej på, og steg blinien gylden på begge sider. Portionen giver 24 stk.\nSkær avocadoerne i skiver. Anret blinierne på et fad med 1 skive avocado, 1 spsk. cremefraiche, 1 tsk. hakket rødløg og 1 tsk. stenbiderrogn på hver.\nPynt med dild, og servér.\nFå styr på rognen, inden du går i gang:\nStenbiderens rogn er frisk, salt og rosafarvet, og den ligger i hinder. For at løsne hinderne skal du først fjerne de største hinder med fingerende og derefter lægge rognen i en skål med koldt vand. Pisk med et metalpiskeris, til hinderne slipper, og sigt derefter vandet fra. Lad rognen dryppes af, smag til med salt, og lad den trække et par timer. Så er stenbiderrognen klar til servering.\nPrøv også: Pitabrød - en nem opskrift\nidéer til forretter inspiration madopskrifter opskrifter


Dark Sky Møn og Nyord får årets turismepris - Vordingborg Kommune\nDark Sky Møn og Nyord får årets turismepris\nFor andet år i træk vandt et turistprojekt i Vordingborg Kommune.\nDark Sky på Møn fik prisen som årets bedste turismeinitiativ 2017, da turismeorganisationen Sydkyst Danmark uddelte prisen ved nytårskuren onsdag den 31. januar.\nDark Sky udnævnelsen viser, at Møn er et af de absolut bedste steder i verden at se på stjerner. Det er det eneste Dark Sky område i Norden og verdens første område, som både har fået anerkendelsen Dark Sky Park og Dark Sky Community.\nMed udnævnelsen er det andet år i træk, at et turismeinitiativ i Vordingborg Kommune får prisen, idet det i 2016 var Camønoen som fik den. Med i kampen om at være årets bedste turismeinitiativ var Gavnø julebazar, Magical Weddings på Stevns, Feddet Strand Camping & Feriepark, Hotel Kirstine i Næstved, og Vikingeudstillingen på Danmarks Borgcenter.\nDet var bestyrelsesformand for Visit Sydsjælland-Møn Næstvedborgmester Carsten Rasmussen, som uddelte prisen. I begrundelsen for at give prisen til Dark Sky hed det blandt andet, at ”titlen gives blandt andet på grund af idé og ikke mindst den store indsats, der er lagt bag udnævnelsen. Det er en banebrydende indsats at tage ejerskab af nattehimlen. Og det er en indsats, der er båret af et enormt forarbejde, og som spænder langt bredere end til jeres område af destinationen. Samtidig har I vist et forbilledligt samarbejde mellem lokale ildsjæle, kommune og kommercielle interesser.\nBorgmester Mikael Smed – som modtog prisen – kalder det fantastisk, at det for andet år i træk er et turismeinitiv i Vordingborg Kommune, som modtager prisen.\n”Det siger noget om den kvalitet, vi kan tilbyde turisterne på Møn og Nyord og i hele Vordingborg Kommune. Samtidig er det en løftestang for vækst ikke blot på Møn og Nyord men i hele Vordingborg Kommune,” siger Mikael Smed. Han retter også en stor tak til de mange der i flere år har lagt kræfter og arbejde i, at Møn og Nyord kunne opnå Dark Sky status.\nForud for udnævnelsen til Dark Sky lå fire års samarbejde mellem ildsjæle fra det lokale erhvervsliv, lokale borgere og Vordingborg Kommune, og siden udnævnelsen i marts 2017 er det blevet til omtale mange steder udenfor landets grænser, og nu har også det internationale magasin National Geographic meldt, at de vil lave en større artikel om Dark Sky Møn og Nyord.\n”Derfor er udnævnelsen til Dark Sky et rigtigt godt eksempel på, hvad det kan udvikle sig til, når offentlige og private aktører samarbejder om nye initiativer. Dark Sky har stort potentiale og har stor værdi ikke mindst for de mange mindre erhvervsdrivende, som dominerer turisterhvervet på Møn og Nyord,” siger chef for Afdeling for Strategi og Implementering Ole Hampenberg Andersen.\nEller sagt med andre ord: ”Hellere tusinde stjerner på himlen end 5 stjerner over døren” smiler Ole Eskling fra Møns Klint Resort, medlem af initiativ-gruppen Dark Sky Møn/Nyord.\nBillede: Thomas Ix


Babyudstyr - barnevogne, bæreseler og autostole - Ketner skov og have\nBabyudstyr – barnevogne, bæreseler og autostole\nTing til babyer er mere populært end det nogensinde har været. Folk elsker at forkæle deres små børn, så derfor skal de selvfølgelig have det bedste babyudstyr de kan få. De flotteste barnevogne, de mest behagelige bæreseler og de sikreste autostole. Og netop disse tre stykker babyudstyr vil vi se nærmere på her i denne artikel.\nMen hvorfor bliver købt mere babyudstyr nu om dage end det gjorde for blot 10 år siden? Efter min mening er der 3 grunde til det. Forældrene har fået mere økonomi end de havde for 10 år siden. Og i stedet for at bruge dem på sig selv, så går de mere til at forkæle deres babyer med. Derudover er antallet af babybutikker vokset meget. Dermed bliver mere i langt større grad eksponeret for de forskellige muligheder inden for udstyr til børn og baby ting. Den 3. og efter min mening, mest afgørende grund, er at udvalget inden for babyudstyr er bliver meget større over de senere år. Hvor der for 10-15 år siden, måske var 3-4 bæreseler i en acceptable kvalitet, er der nu langt over 30 forskellige modeller. Mange af disse er super ergonomiske bæreseler, som er langt mere behageligt end dem man kunne købe tidligere. Dette mønster ser vi også inden for mange andre typer af baby udstyr, babylegetøj og endda babytøj. Dog ikke i samme stil i babytøj, da de på dette område har været med langt fremme i længere tid. Med lad os vende tilbage til de 3 typer af udstyr som jeg tidligere nævnte.\nMere info: Alt om baby seler og babyudstyr\nBæreseler til børn og babyer\nEn baby bæresele er faktisk noget af det mest trendy du kan benytte i disse dage. For bare 10 år siden, så man meget få personer bære rundt på deres børn i en bæresele. Og de gange man så det, virkede det for mange en smule alternativt og anderledes. Nu om dage kan man ikke gå en tur i en større by, uden at se et par stykker der går bære rundt på deres børn i babyseler. Har man først prøvet at bruge en bæresele, så giver det faktisk også rigtig god mening. Du opnår en langt større nærhed med dit barn, når det ligger i en bære sele, end hvis han eller hun blot lå i din barnevogn. Mange steder, som f.eks. når man er på shopping tur i byen, er det også betydeligt nemmere at komme frem, når man ikke har sin barnevogn med. Et godt råd her, er at købe en god kvalitets sele, som er Ergobaby 360, da barnets vægt bliver fordelt ud langt bedre. Dermed vil du kunne bære rundt på barnet i længere tid, før det begynder at blive hård for dig. Kvaliteten af bæreselen er altså vigtig, og derfor man ikke bør købe den billigste bæresele man kan finde, men i stedet gå efter den bedste bæresele du har råd til.\nMere info: Hvorfor bruge baby bæreseler til dit barn?\nBarnevogne til spædbørn og de mindste\nSelv med de bedste bæreseler kommer man sjældent uden om at skulle anskaffe sig en barnevogn. Barnevognen høre inde under det som betragtes som essentielle babyudstyr, og med god grund. Skal man ud på de lange ture, så er bæreselen ikke optimal, hverken for dig eller dit barn, her vil en barnevogn ofte være nemmere at bruge. Barnevognen kan også bruges som en midlertidig babyseng, hvor barnet i ro og mag kan ligge og sove. Den er ikke helt så behageligt som en god babyseng eller børneseng, men den er jo heller ikke en erstatning for en babyseng. En anden fordele med barnevogne, er at du har mulighed for at stille dem uden for, så dit barn kan få lidt frisk luft, mens du selv sidder i køkkenet og drikke din kaffe. Lige som med autostole, så bliver de fleste forældre på nød til at anskaffe sig en barnevogn af en eller anden slags. Enten en god solid model som f.eks. en Mountain buggy eller en brugt barnevogne. Det vigtigste er at dit barn ligger godt og blødt, og at barnevognen er sikker nok.\nMere info: Udstyr til din baby\nHar man bil, så kommer man heller ikke uden om at skulle købe en autostol. Det er også en af de ting som hører ind under essentielle babyudstyr, da der er lov om at ens barn skal være fastspændt i en autostol når man er ude og køre. Her anbefales det at man køber en god model i et kendt mærke, og fra en kendt butik. På den måde risikere du ikke at få evt. kopiere som måske ikke lever op til den danske standard for autostole. Det samme risikere du, hvis du køber din autostol brugt. Med en brugt autostol, vil du heller ikke kunne være sikker på at der ikke er skjulte skader på den, som gør at den faktisk ikke er sikker nok. Noget en test fra FDM har vist, faktisk sker ret hyppigt.\nMange af disse produkter kan med fordel købes billigt inde på online web butikker som f.eks. danbaby.dk\nUdover disse 3 produkter,er der jo 1000 vis af andre former for babyudstyr. Dertil kommer en masse babytøj, babyalarmer og babylegetøj. Så er man lige blevet forældre, så er der rigtig mange ting at sætte sig ind i. Men det er jo også noget at det sjove ved at blive forældre. Der åbner sig pludselig en helt ny verden for en. En ny og rigtig spændende verden, som jeg ved de fleste forældre vil elske at udforske sammen med deres nye baby.


Pension Koronka i Targu Mures til Bedste Pris-garanti | Agoda.com\nSoseaua E60 nr. 397/H, Corunca, Tirgu Mires, Targu Mures, Rumænien, 547367 - Se på kort\nMere om Pension Koronka\nPension Koronka ligger i hjertet af Tirgu Mires og er en idéel base til at opleve Targu Mures. Herfra har gæster glæde af nem adgang til alt, hvad denne livlige by kan tilbyde. For de der ønsker at komme en tur uden for byen, er Transilvania Targu Mures Lufthavn blot nogle af de seværdigheder man kan opleve.\nPå Pension Koronka sikrer den utrolige service og de fremragende faciliteter dig et ophold du ikke vil glemme. Reception åben hele døgnet, roomservice, lufthavnstransport, mødefaciliteter, arbejdscenter er blot nogle af de faciliteter der adskiller Pension Koronka fra andre hoteller i byen.\nHotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde aircondition, opvarmning, minibar, altan/terrasse, ekstra lange senge (> 2 meter). Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som sauna, udendørs pool, indendørs pool, spa, massage. Med sit tilbud om et afslappende og problemfrit ophold hver gang er Pension Koronka det kloge valg for rejsende til Targu Mures.


Endnu en person død efter terrorangreb i Stockholm - TV 2\n28. apr. 2017, 09:07\nEn 66-årig kvinde er fredag morgen død på et sygehus i det sydlige Sverige.\nEn femte person er død efter terrorangrebet i Stockholm den 7. april.\nDet skriver flere svenske medier, som citerer svensk politi.\n- En kvinde i 60'erne, som er blevet behandlet på et hospital i det sydlige Sverige for skader i forbindelse med terrorangrebet på Drottninggatan, døde om morgenen den 28. april. Kvinden er det femte dødsoffer for terrorangrebet, skriver svensk politi ifølge Expressen i en pressemeddelelse.\nAftonbladet har efterfølgende fået tilladelse af den afdødes familie til at offenliggøre navn og alder. Der er tale om 66-årige Marie Kide fra Trollhättan.\nGerningsmand var eftersøgt\nDen 39-årige usbeker Rakhmat Akilov har erkendt at stå bag lastbilangrebet. Svensk politi har tidligere bekræftet, at manden har udvist sympati for IS.\n- Vi ved, at den mistænkte har udtrykt sympati for Islamisk Stat og andre ekstremistiske organisationer, har Jonas Hysing, der er operativ chef i det svenske rigspoliti, tidligere sagt.\nSvensk politi har også tidligere fortalt, at Rakhmat Akilov i tiden op til angrebet i Stockholm var eftersøgt. Han fik i 2016 afslag på en ansøgning om permanent opholdstilladelse, men forlod efterfølgende ikke Sverige.\n11-årig og familiefar blandt de øvrige ofre\n11-årige Ebba Åkerlund var det første af fire ofre, der blev identificeret efter terrorangrebet i Stockholm.\nFamilien bekræftede tidligere på måneden pigens død og viste på svensk TV4 et billede af hende, samtidig med at de sendte en hilsen til svenskerne.\n- Med hele vores hjerte, takker vi det svenske folk for al den varme og kærlighed, de har givet os i en tid med fortvivlelse og smerte, sagde de til TV4.\nDen 41-årige britiske familiefar Chris Bevington var også blandt ofrene. Det bekræftede hans far, John, i en pressemeddelelse to dage efter terrorangrebet.\n- Vi er alle knust over vores talentfulde, medmenneskelige og omsorgsfulde søn Chris' alt for tidlige og tragiske død. En vidunderlig ægtemand, far, bror og nær ven af mange, sagde Chris Bevingtons far.\n31-årige Maïlys Dereymaeker mistede også livet ved angrebet. Den belgiske kvinde og mor var i Stockholm for at besøge venner, men blev ramt af lastbilen på Drottninggatan.\n- Jeg kender hendes forældre meget godt. Maïlys har jeg mødt flere gange. De er alle meget flinke mennesker. Det giver sig selv, at de er fuldstændig knust. Det, der er sket, er forfærdeligt, sagde Dirk Pieters, der er borgmester i Maïlys Dereymaekers hjemby Halle, efter angrebet til Het Nieuwsblad.\nDen fjerde person, som mistede livet, er 69-årige Lena Wahlberg fra Ljungskile i Sverige.


Sådan bruges din mobil som en Google Stadia -controller med Phone Link | ITIGISK\nSådan bruges din mobil som en Google Stadia -controller med Phone Link\nSeptember 29, 2021 Matt Mills hvordan man 0\nGoogle har aktiveret en ny mulighed inden for sin streaming -spiltjeneste Google Stadia. Fra nu af vil registrerede brugere kunne bruge deres mobiltelefoner som en spilcontroller. En interessant løsning, dog også med en anden ulempe. Vi vil forklare hvad det er, og hvordan du konfigurerer Phone Link til Google Stadia.\nGoogle Stadia tilføjer ny funktion\nHvad er telefonlink\nSådan opsættes Phone Link på Google Stadia\nTelefonlink som et link til Bluetooth -kontroller forbundet til mobilen\nGoogle Stadia -kompatible enheder\nKompatible mobile enheder\nKompatible tv og streaming -enheder\nFor noget tid siden lancerede virksomheden med den populære internetsøgemaskine Google Stadia, en streaming -spiltjeneste, der blev føjet til andre eksisterende forslag, såsom Nvidia's GeForce Now eller andre, der senere ville komme som Amazon's Moon. Alt dette uden at glemme iCloud, a microsoft service, som vi nu kender under et andet navn og er inkluderet i Xbox Game Pass -abonnement.\nNå, det væddemål fra den store G var slet ikke let. Selvom det er rigtigt, at teknologien tillod det, og i løbet af denne tid er det blevet endnu bedre, er sandheden, at det afhængede meget af brugernes internetforbindelser. Selvom det største bump at overvinde var hver bruger modvilje, som måtte ændre chippen og tro, at spiloplevelsen kunne være identisk med den for de titler, der kører lokalt.\nUden altid at være perfekt, er sandheden, at Google Stadia har overbevist mange brugere om, at det lige nu er det, de bruger til at spille. Hverken konsol eller PC Gamer, selvom måden vi ikke kan sige, at det heller var let, fordi ideen om at udvikle eksklusive titler gennem de egne videospilstudier, der blev oprettet af Google og lukket senere, faldt for samme.\nFokuserede dog mere på selve teknologien, Phone Link kommer nu til Google Stadia og det kan betyde en ændring og vigtig fordel for mange flere brugere at satse eller i det mindste give tjenesten en chance.\nSom du allerede ved, fungerer Google Stadia via internetforbindelsen. Du opretter forbindelse til Googles servere, og det er her den titel, der når dig gennem et streaming -signal, udføres. Her er den bedre forbindelse, den bedre brugeroplevelse. Især fordi hvis det ikke er hurtigt, vil det problem, du vil have, når du spiller for en høj pinkode være mærkbar.\nForudsat at din internetforbindelse overholder godt, skal du dog vide, at Google Stadia kan køres både på en ny Chromecasts med Google TV til en mobiltelefon, enhed med en fuld webbrowser som f.eks Chrome eller Microsoft Edge samt et fjernsyn med Android TV eller Google TV.\nFor at spille skal du bruge en controller. Google sælger sin egen controller til Google Stadia, som også gør det muligt at bruge den sammen med Chromecast Ultra eller andre enheder, hvor Stadia kan køres. Problemet er, at du ikke altid har det ved hånden, eller hvis du bare vil teste, hvordan tjenesten fungerer, kommer du ikke til at bruge 69 euro på fjernbetjeningen.\nDerfor er løsningen foreslået af Telefonlink: Brug din mobiltelefon som en spilcontroller . De forskellige betjeningselementer vises på skærmen, f.eks. Styretværnet, de analoge pinde eller de forskellige knapper. Så du kan bruge Stadia uden at foretage nogen ekstra investering.\nNu hvor du ved, hvad Phone Link er, lad os se, hvordan du konfigurerer og bruger din mobilenhed som en Google Stadia trådløs spilcontroller. Selvom det ikke vil være den eneste mulighed, der tillader denne nye funktionalitet.\nTil bruge din mobiltelefon som en Google Stadia gamepad du skal gøre følgende:\nDet første trin er at sikre, at du har opdateret alle Google Stadia -applikationer, både din mobiltelefons og andre enheders, hvor du bruger den. For eksempel fjernsyn eller HDMI -dongler med Android TV eller Google TV\nNår du har de opdaterede apps, skal du starte Stadia -applikationen på tv'et eller skærmen, hvor du vil bruge den, og derefter appen på din telefon\nFor at begge enheder kan oprette forbindelse, skal du trykke på controllerikonet, og de skal automatisk registreres og forbindes, når de begge har den samme brugerkonto logget ind.\nKlar, fra det øjeblik kan du bruge din mobil som en Stadia -controller og få adgang til alle de muligheder og menuer, der findes på samme måde, som du ville med den originale Stadia -controller\nI tilfælde af at du vil bruge din mobiltelefon som fjernbetjening til Google Stadia i Chromecast Ultra, processen er som følger:\nTænd for skærmen eller fjernsynet, og tilslut Chromecast Ultra\nÅbn Stadia -appen på din mobiltelefon\nDen klassiske kode skulle vises på skærmen for at linke en enhed til Chronecast Ultra\nI Stadia -appen til din mobil skal du trykke på controllerikonet og derefter på Touch Gamepad\nHit play på fjernsynet, og ender med at indtaste koden på skærmen.\nUdført, skal du nu skifte til gamepad -visningstilstand på din telefon\nEn af de interessante træk ved Telefonlink er, at det også tillader brug af andre Bluetooth -controllere, der er forbundet til din telefon, for at kunne nyde Stadia på fjernsynet. Alt du behøver er en gamepad, der understøtter antallet og kortlægningen af knapper.\nSåledes kan du f.eks. Slutte en Chromecast Ultra til dit tv eller gøre brug af en med Android TV eller Google TV, derefter linke din mobil med Phone Link til den og ende med at bruge Bluetooth fjernbetjening forbundet til mobilen.\nSimpelt, ikke? Sandheden er, at ja og fra nu af vil du være i stand til at spille og nyde tjenesten mere, når du ikke har den fjernbetjening, du normalt bruger. Desuden kan du også prøve, hvad den tilbyder uden at skulle investere i disse kontroller. For hvis du ikke ved, om det vil overbevise dig, selvom du kan drage fordel af dem på en anden måde, kompenserer en gamepad ikke meget, hvis du ikke har en Gamer -sjæl.\nSelvom der er enheder, der uden kompatibilitet kan bruge Google Stadia, er dette den officielle liste ifølge Google. Mobiltelefoner først, derefter fjernsyn og andre streaming -enheder.\nPixel 2, 2XL, 3, 3XL, 3a, 3a XL, 4, 4XL, 4a, 4a (5G), 5 og 5a\nSamsung Galaxy S8, S8 +, S8 Active, S9, S9 +, S10, S10 +, S20, S20 +, S20 Ultra, S21, S21 +og S21 Ultra\nSamsung Galaxy Tab S5e, S6, S7, S7 +, A og A7\nSamsung Note 8, 9, 10, 10+, 20 og 20 Ultra\nOnePlus 5, 6, 7, 7 Pro, 7 Pro 5G, 8 og 8 Pro\nOnePlus 5T, 6T, 7T, 7T Pro, 7T Pro 5G og 8T\nOnePlus Nord, N10 5G og N100\nRazer Phone og Razer Phone II\nLG V50 Thing, V50S ThinQ, V60 ThinQ, G7 ThinQ, G8 ThinQ og Wing\nHisense® Android Smart TV (U7G, U8G og U9G)\nOnn™ USB Streaming Drive (FHD) og Streaming Device (UHD)\nPhilips® -tv med Android -tv fra 2019 (7304 og nyere) og 2020 (8505 og senere)\nTCL® Series 5 og Series 6 (med Google TV)\nXiaomi® MIBOX3 og MIBOX4\nGoogle Stadia er en streaming -spiltjeneste, der tilbyder en gratis og betalt plan.\nFang alle stjernerne med din mobil med dette særegne tilbehør\nBedste virale hashtags på TikTok, hvilke skal du bruge til at få visninger?


Jukujo: januar 2009\n60 år med bind for øjnene\nKonflikten mellem palæstinensere og israeler har været et tilbagekommende emner gennem de seneste 60 år.Med baggrund i denne konflikt er utallige krige blevet kæmpet - oftest i andre lande. Libanon eksempelvis har lidt ufatteligt på grund af denne konflikt.\nIsraels pointe er dets ret til at forsvare sig selv. For at forsvare sig selv mod angreb fra Hamas, besluttede Israel at indlede fuld krig mod Hamas' højborg Gaza.\nJeg støtter ikke Hamas. Hamas er en fundamentalistisk og ekstremistisk gruppe af mennesker uden ønske om fred og samarbejde. Hamas ser den civile befolkning i Gaza som blot ofrer som kan anvendes til højere propagandistiske formål. Og som rekrutter til den næste generation af terrorister.Jo flere civile der dør i Gaza, jo lettere bliver det for Hamas at nå sit mål. Desværre.\nIsrael har valgt at starte sin kampagne i skyggen af en handlingslammet amerikansk politisk administration. Vel vidende at skismaet mellem en afgående og en tiltrædende præsident lægger al stærk og tydelig reaktion på vågeblus indtil videre. FNs Sikkerhedsråd har ekskluderet sig selv fra alt gennem at tillade medlemsstater at nedlægge veto mod alt som kan sætte bidrag fra de jødiske vælgere på spil. I lyset af dette har Israel fået frie hænder til at fortsætte med noget der bedst kan sammenlignes med ødelæggelsen af Warszawa i 1944.\nEU har sendt en delegation til Tel Aviv for at diskutere emnet med den israelske regering og med den palæstinensiske præsident. Desværre, så taler Hr. Abbas ikke på vegne af majoriteten af de palæstinensiske vælgere. Spørgsmålet er derfor: Vil det lykkes for EU at opnå noget som helst?\nAndre spørgsmål man kan stille sig er: Er vi overhovedet interesserede i at løse konflikten? Bryder vi os om overlevelse for de 1 1/2 million som lever i Gaza? Eller synes vi når alt kommer til alt, at det er ganske bekvemt at lade israelerne gøre det beskidte arbejde for os?\nPosted by Charlotte Raun Leth at onsdag, januar 07, 2009 1 comments Links to this post\nLabels: EU, FN, Gaza, Israel, Palæstina, USA\nBekendelser af en misundelsesværdig\nLæste netop en artikel på www.slate.com med gode råd om hvordan man ikke skal gøre på Facebook og Myspace eller andre steder på nettet, hvis man vil undgå at blotte sig for chefen eller påtænkte ægtemænd eller -koner ved at vise de mere lystige sider af ens karakter. Eksempelvis druk billeder fra fester og videre i den dur. - Jeg følte mig helt udenfor.\nJeg tilhører nemlig den dér dødkedelige promille af befolkningen som hverken drikker alkohol eller tager stoffer. - Jeg har heller aldrig gået i gymnasiet - eller på universitetet - og jeg går aldrig på bar. Så ingen har noget på mig - altså noget visuelt mener jeg. Ved nærmere eftertanke, så kunne der blive en rigtig glimrende prinsesse kandidat ud af mig, hvis nogen lige skulle stå og mangle.\nNu flasker det sig sådan, at med mit fine navn - altså ikke det jeg præsenterer mig med her, men mit rigtige navn, som forøvrigt går i lige linje tilbage til dengang der da var RIGTIGE herremænd til - år 1300 et eller andet. Efter Kristus naturligtvis - så er det helt utænkeligt, nærmest en fejl, at vise sig offentlig i u-kontrolleret tilstand. Og slet ikke på internettet. Så den velmenende og iøvrigt meget underholdende artikel på www.slate.com vedrørte bare de 139,9 millioner andre brugere af Facebook og Myspace - ikke mig.\nHvilket i sig selv er fantastisk, for det betyder jo at jeg er helt unik, og dermed en misundelsesværdig. - Vist er det rart med bekræftelse engang imellem.\nPosted by Charlotte Raun Leth at tirsdag, januar 06, 2009 0 comments Links to this post\nLabels: chefen, druk, Facebook, misundelse, Myspace\nEn dag på barberblade\nMinus 29 grader! - Jeg har ikke engang lyst til at ryge. Det er for koldt! - Jeg troede der var noget galt med termometret......... Desværre ikke!\nHar holdt mig indendøre i 2 dage. Desværre er det mandag og jeg var derfor tvunget til at gå på arbejde. Det tager bare 5 minutter med bil, men de 5 minuter var som 5 minutter i helvede. Det er helt utroligt. - Jeg nægter at tro at mennesket blev skabt til denne kulde. Hvis vi var ville vi være født med pels. Det er jeg sikker på.\nPosted by Charlotte Raun Leth at mandag, januar 05, 2009 2 comments Links to this post\nPassion for mord\nJeg har sagt det 100 gange før: Jeg hader TV! Det eneste jeg bryder mig om at investere tid i er engelske Masterpiece krimi serier som Frost, Mord i Midsomer, Inspector Lynley eller Inspector Morse.\nÅrsagen til at jeg foretrækker disse serier er at de personkarakterer som serierne viser er fra det rigtige liv. Helt modsat amerikanske krimi serier som består af dukker og tomme dialoger. - Engelske krimi serier er fulde af sofistikerede og interessante karakterer og dialoger. Ofte omviklet af en delikat sort humor som jeg elsker.\nI går aftes så jeg Inspector Lewis. - Oprindeligt var Lewis Morse's DS, men Morse døde for nogle år siden og Lewis tog over.\nMorse var sin helt egen. Ingen kendte hans fornavn. Han var bare Inspector Morse. Han kørte jaguar, han elskede rødvin, whisky og pint. Han var kryptisk kryds-og-tværs ekspert og opera fantast. Gnaven men skarp hjernet.\nLewis er ikke nær så sofistikeret som sin afdøde chef, hvilket kunne blive et forstyrrende element fordi Lewis er stationeret i Oxford, og de fleste af de sager serien omhandler involverer distingverede lærere, studenter or tidligere studerende ved Oxford universitetet. For at kompensere for hans mulige mangler, har Lewis fået DS James Hathaway. DS Hathaway er ikke Oxford - han er Cambridge. Han er sofistikeret, skarp hjernet, humoristisk og spiller guitar i genren verdensmusik inspireret af klassisk madrigal. Han er lyn-læser og citerer Nietzsche. Og han er ryger (stort plus i karakterbogen-:).\nDer er aldrig meget blod i disse serier. De er kryptiske, og man kan ikke tage sig en 5-minuters lur, for så går man givetvis glip af en vigtig pointe.\nSå næste gang du finder dig selv siddende foran husalteret i mere eller mindre bevidstløs tilstand, på vej at kede dig selv ihjel med CSI eller Bones, så sluk det! - Og for din tilregneligheds skyld: Skaf dig selv en samling engelske Masterpiece krimi serier og NYD!\nPosted by Charlotte Raun Leth at fredag, januar 02, 2009 0 comments Links to this post\nLabels: Död over TV, Frost, Lewis, Mord i Midsomer, Morse


En gæst til lancering af National Madspildsdag | Prinsesse Marie\nPrinsesse Marie af Danmark var inviteret til butik i forbindelse med National Madspildsdag. Prinsesse deltager i åbningsarrangementet i forbindelse med lanceringen af Danmarks nationale madspildsdag, fordi hun som protektor vil vise ansvar for udviuklingen af reduceringen af madspild.\nPrinsesse Marie af Danmark deltager i åbningsarrangementet i forbindelse med lanceringen af Danmarks nationale madspildsdag. Nørrebrogade 52C, København, kl. 9.00.den 29. september 2020\nDen 29. september bliver Danmarks første officielle madspildsdag, og formålet med dagen er at sætte fokus på danskernes engagement i kampen mod madspild samt at mindske madspild i de danske hjem.\nDatoen er den samme som FN’s internationale madspildsdag International Day of Awareness of Food Loss and Waste, hvor verdens lande opfordres til at sætte fokus på forebyggelse og reduktion af det globale madspild og fødevaretab.\nMinister følger efter\nFødevareminister Mogens Jensen siger:\nVi forbrugere står for en tredjedel af det samlede madspild i Danmark. Dét skal vi gøre noget ved – og vi kan alle sammen være med til at gøre noget for at redde mere af al den gode mad, der i dag ender i skraldespanden, siger Mogens Jensen.\nVi har tidligere set, hvordan den unge generation er gået forrest, når det gælder klimaet. Derfor vil vi gerne gøre en aktiv indsats for at mobilisere og engagere danskerne – og særligt de unge – i kampen om at komme madspildet, der sker i de danske hjem, til livs, siger fødevareministeren.\nKategoriPrinsesse Marie Prinsparret


Det er denne forankring, der er i fokus på kurset Dataansvarlighed: forankring af GDPR i den daglige drift. Vi arbejder med etablering af en GDPR-organisation og med behovet for interne regler samt omsætningen af dem til daglige arbejdsprocesser og rutiner. Til det knytter sig flere drift- og vedligeholdelsesopgaver, og en kontrolmekanisme. Opgaverne er derfor af både organisatorisk og teknisk karakter. De omfatter både compliance-opgaver og risikovurderinger, og løbende driftsopgaver som ledelsesrapportering, kommunikation og undervisning, men også tilpasninger af adfærd, systemer og design, når der sker ændringer i databehandlingen eller behandlingssikkerheden, f.eks. ved ibrugtagning af ny teknologi, eller i strategiske ledelsesbeslutninger.\nDu vil få tilsendt kursusmateriale inden kursusstart og Birgitte Kofod Olsens bog Håndbog i Dataansvarlighed (Djøf).\nDerudover er hun medstifter af tænkehandletanken Dataethics og facilitator for Dansk IT's nye netværk Persondatabeskyttelse i praksis.\nEvalueringen tager udgangspunkt i deltagernes vurdering af alle afholdte kurser siden Januar 2019.


Børn&Unge - 2013/03 - GUIDE: Sådan klarer du jobsamtalen\nÅr: 2013 Nr.: 03\nGUIDE: Sådan klarer du jobsamtalen\nMed den rette forberedelse øger du dine chancer for at klare dig godt til jobsamtalen. Læs her, hvad du typisk bliver spurgt om, hvordan du skal klæde dig og opføre dig, og hvorfor det sandsynligvis ikke er et problem, at du er nervøs.\nVær ærlig, velforberedt og interesseret. Lever du op til de tre kriterier, er du godt på vej til at få succes ved jobsamtalen. Det mener Aase Mathiesen, der som leder har gennemført mange jobsamtaler med pædagoger.\n»Samtalen handler om at finde ud af, om personens værdier og holdninger passer til institutionen. Det er en vekselvirkning mellem det personlige og det faglige,« siger lederen af Børneinstitutionen Nova i Greve Kommune.\nDet betyder dog ikke, at man skal kunne skrive under på samtlige punkter i institutionens værdisæt.\n»Hvis man er uenig, skal man sige det, og så kan man argumentere for sine synspunkter. Det er dog vigtigt, at man er åben og i stand til at flytte sig holdningsmæssigt. Hvis man har en ’jeg alene vide-indstilling’, er det et problem,« siger hun.\nAase Mathiesen lægger vægt på, at ansøgeren giver udtryk for, at hun vil have jobbet, og stiller relevante spørgsmål. I jobopslag fra Nova står der for eksempel, at det er en flerkulturel institution.\n»Så kan man spørge, hvad det er for en kategori af forældre, om de fleste er danske eller tosprogede, og man kan spørge til institutionens værdier. Her er det vigtigt, at ansøgeren lytter interesseret på svarene,« siger hun.\nTil gengæld er det tøj, man har på, normalt ikke afgørende.\n»Men hvis en ansøger kommer med høje hæle, lakerede negle og meget pænt tøj, kan jeg godt overveje, hvordan hun vil reagere, når hun får snavs og snot på sig. Kom i afdæmpet tøj, der passer til arbejdet med børn,« anbefaler Aase Mathiesen.\nHenrik Nørgaard er head of public sector i Capacent People, der blandt andet beskæftiger sig med rekruttering. Han forslår, at man en eller to dage inden en samtale cykler forbi den måske kommende arbejdsplads og kigger på, hvordan folk går klædt, og hvordan bygninger og legeplads ser ud.\nDet giver mulighed for at vælge nogenlunde passende tøj.\n»Men grundlæggende skal man tage tøj på, som man har det godt i til en jobsamtale. Har man ansigtet fuld af piercinger og den slags, skal man overveje at tage dem ud. Men man skal så være klar over, at folk forventer, at man ser nogenlunde ud som til samtalen, når man møder på arbejde,« siger han.\nDet bliver du typisk spurgt om\nTil jobsamtalen vil du typisk blive bedt om at uddybe nogle punkter i din ansøgning og dit CV. Derfor skal du læse dem igennem igen lige inden samtalen, så du ved, hvad der står. Samtidig er det en god idé, at du forbereder dig på en række spørgsmål, der typisk bliver stillet til jobsamtaler. Her er et bud på klassiske spørgsmål.\n• Fortæl om dig selv.\n• Hvorfor vil du arbejde i denne institution?\n• Hvad er dine stærke/svage sider?\n• Hvordan vil dine venner/kolleger beskrive dig?\n• Hvad synes du er de mest/mindst interessante opgaver på jobbet?\n• Hvilken rolle har du typisk i gruppesammenhæng?\n• Hvorfor søger du nyt job?\n• Hvorfor søger du netop denne stilling?\n• Er du god til at løse konflikter mellem andre? Giv et eksempel.\n• Beskriv din største succes.\n• Beskriv din største fiasko.\n• Hvad er en god chef for dig?\n• Hvor er du om tre år?\n• Hvad er dine fremtidsmål?\n• Hvilke beslutninger er i dine øjne de vanskeligste/letteste at træffe?\n• Hvad er du mest stolt af i dit liv?\n• Hvordan arbejder du under pres?\n• Hvad laver du i din fritid?\nKilder: Jobbank.dk, stepstone.dk med flere.\nMå man pynte på sandheden?\n»Nej. Vover du dig ud i at pynte på noget, er det oftest til at gennemskue, og der vil blive boret i det. Samtidig skal du bagefter kunne leve op til det, du har sagt til samtalen. Kan du ikke det, har du et problem.«\nHenrik Nørgaard, head of public sector, Capacent People\nSkal man fortælle, hvis man er gravid?\n»Det synes jeg. Jeg vil selvfølgelig ikke spørge til det, men jeg ville føle mig ført bag lyset, hvis jeg ikke fik det at vide. Det diskvalificerer ikke folk til et job, hvis de er gravide.«\nAase Mathiesen, leder af Børneinstitutionen Nova\nHvad skal man fortælle om privatlivet?\n»Det er fint at fortælle, om man er i et parforhold, om man er single eller måske homoseksuel. Det vigtige er ikke, hvordan folk lever, men om jeg kan mærke, at de har rygstøtte og orden i privatlivet. Det er vigtigt for, at de kan overskue både jobbet og privatlivet.«\nDet er vigtigt, at man forbereder sig grundigt før en jobsamtale. Chancen for succes stiger i takt med forberedelsen. Se her, hvordan du gør det bedst.\n• Fordel forberedelsen over flere dage, så du kan få idéer, lægge dem væk og senere sortere i idéerne.\n• Lav en liste over ting, der er vigtige at få sagt. Tag udgangspunkt i dine kvalifikationer og erfaringer, der passer til jobbet.\n• Du skal kunne beskrive det, du kommer fra. Kommer du fra en sammenlignelig arbejdsplads, er det en ressource. Har du erfaring fra anderledes arbejdspladser, skal du overveje, hvordan det kan være en styrke.\n• Forbered konkrete eksempler på, hvordan du har løst opgaver. Hvad har du eksempelvis bidraget med på forældremøder eller i arbejdet med udsatte børn?\n• Er du nyuddannet, skal du ikke forsøge at dække over det. Er du indkaldt til samtale, er institutionen åben over for nyuddannede. Måske ønsker man et generationsskifte eller har andre grunde til at ansætte en nyuddannet. Bare giv den gas.\n• Lav research om arbejdspladsen. Læs på hjemmesiden, og hvis du kender ansatte eller forældre i institutionen, er det en god idé at tale med dem for at få yderligere informationer.\n• Tag en cykeltur forbi institutionen, så du kan se bygningerne, legepladsen og nogle af de måske kommende kolleger.\n• Forbered gode spørgsmål, der viser, at du har researchet. Har du set, at legepladsen er lille, kan du for eksempel spørge, hvordan man klarer den udfordring.\n• Medbring jobopslaget, dit CV og din ansøgning. Skriv dine spørgsmål ned. Medbring også en blok eller papir til at tage noter. Det signalerer, at du er klar.\nKilde: Henrik Nørgaard, head of public sector hos Capacent People.\nSådan gør du under samtalen\n• Er du nervøs inden samtalen, så vend det til noget positivt. Du er nervøs, fordi du vil have jobbet, og normalt trækker nervøsitet ikke ned. Det er interviewerens opgave at skabe en god stemning.\n• Vis initiativ, men husk samtidig at lytte. Er du i tvivl om, hvad du bliver spurgt om, så stil endelig et opklarende spørgsmål.\n• Når du bliver spurgt, skal du oftest følge din første indskydelse. Den er som regel rigtig.\n• Vær altid ærlig.\nSådan får du ikke jobbet\n• Lad være med at møde op.\n• Kom for sent uden at give besked.\n• Vær tilbageholdende med at fortælle om dig selv.\n• Vær tromlende, og lad være med at lytte.\n• Bliv taget i at pynte på sandheden.\n• Lad være med at vise reel interesse for jobbet.\nEksemplerne bygger på oplevelser, Aase Mathiesen og Henrik Nørgaard har haft i virkeligheden.


PSG-stjerne ventes ude mod Manchester United i Champions League | PLBOLD.DK\nPSG-stjerne ventes ude mod Manchester United i Champions League\nParis Saint-Germain må med stor sandsynlighed undvære sin anfører, når de møder Manchester United på tirsdag.\nThomas Tuchel må være godt frustreret, for Marquinhos har pådraget sig en lyskeskade under landsholdspausen med Brasilien. Dermed er Paris Saint-Germain-anføreren tvivlsom til tirsdagens første Champions League-gruppespilskamp mod Manchester United.\nDer venter ellers The Red Devils en svær opgave ude på Parc des Princes, uanset om Marquinhos er med eller ej, men Ole Gunnar Solskjærs odds for succes stiger markant, hvis den brasilianske forsvarer og defensive midtbanespiller ikke er i stand til at spille.\nMarquinhos måtte lade sig udskifte efter kun 11 minutters spil i Brasiliens 4-2 sejr over Peru tirsdag. Paris Saint-Germain er også uden sin normale starter på venstrebacken Juan Bernat, der er dømt ude med en knæskade.


Hedensted-Løsning Sex Piger Kyla 23 år. Spray i Hedensted-Løsning\nHedensted-Løsning Escort Piger\nKyla (23), Hedensted-Løsning, Escort Piger BESKED OPKALD\nKyla (23), Hedensted-Løsning, Escort\nYderligere tjenester: Sex & Massage, Slavepige, Aktiv, Topløs betjening\nDiana er en sexet, slank, petite krop med store smukke bryster, der vil vække din vildeste begær, og for at oprette en enkelt begær i ilden. Det kan gøre din mund, og slip dit humør højt. Escort Rødovre Hedensted-Løsning Hun elsker at give glæde, og stirrer på dig med sine smukke grønne øjne, som hun giver dig et blowjob, og den fyr, der driver dig til vanvid med hendes tunge. Bemærk tekst om, hvad app ' en for at finde ud af mere.\n06.06.2020 in 19:12\n08.06.2020 in 20:02\nKontrolleret det 02.02.2018\nVerificeret +45 8397 66XX\nTop reviews +45 2504 82XX\nVerificeret +45 6467 50XX\nTop reviews +45 1018 21XX\nMassage escort Gram Danish Escort Ferritslev Fyn Eskort Top Great Sutter Fyre Fire Escort Denmark Vrå Video Hotsex Eksklusive Real escort Sexy Fornøjelse Intim Massage Suck English Erotisk Galten-Skovby Escort Eksotisk Real escort Hotsex The Picture Rønnede Escort Escort Denmark Kastrup Eskort Hedensted-Løsning Like Eskort Luder The Picture Film DVD Fornøjelse Søby Ærø Sex Escort Telefonen Very Speed Plus Cool Hus Bindslev Massage escort Gistrup Escort Guide Cum Online New Hot Horrny Berømte Intim Massage Boy Engelsk God Center Escort Skælskør Kroppen Shop Escort Erotisk Massage Plus Milf Eskort Sites Hedensted-Løsning Escort Tag Erotisk Massage Right Video Eskort Hedensted-Løsning Tikøb Danish Escort


Sådan DJ Dubstep [4 nemme trin | / Beatmatch Guru | NCPEA Professor\nsådan DJ Dubstep [4 nemme trin]\nelsker du det syge glatte lyddesign, der baslinjer i Dubstep? Vil du hoppe på DJ-dækkene og begynde at smadre nogle melodier sammen, men ved ikke, hvor du skal starte? Dette er 4 trin Guide til at hjælpe dig med at komme på din vej.\nFølg nedenstående trin for at få en ide om, hvordan du starter DJing hurtigt. Og husk, hvis du ønsker at lære alle de færdigheder på hvordan man DJ, tjek vores DJ kursus her.\nHent Dubstep musik f. eks. Beatport, iTunes etc\ninspirationstid: sigt gennem trendspor på Beatport\nudført for dig-Eksempel DJ setlist\nForbered din musik til blanding\nIndstil Hot Cues\nbland overgang typer\nLoop build up + Filter feje\nIntro / opdeling blanding\nOptag din blanding\nflere ideer til, hvordan du optager din DJ-blanding, Klik her eller her.\nførst skal du få dine tænder fast i nogle Dubstep-spor, som du kan lide.\ndu har muligvis allerede en ide om Dubstep-kunstnere, etiketter og topspor, men hvis du ikke tjekker nedenstående oplysninger for at hjælpe dig.\nder er endda en Dubstep setlist klar til at begynde at blande, alle spor er i orden klar til at begynde at blande en efter en.\nhvad du kan gøre er forskning og køre gennem top 100 spor på Beatport og også gå gennem ‘nyeste udgivelser’ og ‘Staff Picks’.\nTilføj en masse spor til din HOLD BIN på Beatport.med, dette hjælper dig med at skære det endelige valg ned.\nSlet alle spor fra HOLD BIN, derefter købe, hente dine spor, tilføje dem til dig DJ udstyr.\nTune Selection Tips:\ndu kan bruge disse tips og holde dem i tankerne, når forskning, hvad du ønsker i din DJ setlist.\nenergistrøm af dit DJ-sæt. Vil du have det til at starte “dybt”, få” mørkere / tung ” og derefter ende på en høj inspirerende vokaltype slutning?\ntegning på et stykke papir energien i dit DJ-sæt hjælper dig med at bestemme dette. F. eks. over 20 minutter = Dyb, 20 minutter = tung og resterende 20 minutter = lettere vokallyde.\nTjek en Dubstep DJ setlist, som jeg har klar til at hente fra Beatport og få DJing.\ndu kan se denne liste på Spotify eller Beatport.\nHusk at bruge Spotify, hvis du vil overføre Spotify-spillelisten til Beatport for at købe musikken og starte DJing med den.\nIndstilling af cue-punkter på bestemte punkter under et musikspor hjælper dig med at gøre dig klar til at begynde at trykke på den CUE-knap og begynde at droppe Dubstep-melodier på det rigtige punkt.\nCue-punkter indstilles normalt til et bestemt antal beats før et nøglemoment i et spor, hvor du ønsker at overgå til, f.eks.\nhvis du har en DJ-Controller, kan du godt have Hot Cue performance pads. Disse er gode til at indstille Hot Cues, så du kan spille og rundt med forskellige punkter i et spor, mens sporet spiller.\nHot Cues er også gode til et scenario, hvor du måske savnede det punkt, hvor du ønskede at slippe et spor ind. At ramme en varm Cue kan hjælpe med at hoppe tilbage til et punkt, hvor du skulle være.\nse nedenfor, hvor jeg har sammensat de varme signaler til hele DJ-setlisten.\nDrop blanding er en af mine faves.\ndet er super nemt og effektivt, alt hvad du skal gøre er at sørge for, at du har et Dubstep-spor, der er opstillet, og opbygningen stiger (lytter til i dine hovedtelefoner), og skift derefter cross fader over en 1. Hvilket betyder det første beat af bassline sparker ind.\nLooping funktion giver dig mulighed for at have det sjovt med en opdeling sektion eller en bestemt karismatisk lyd. Looping giver dig mulighed for at styre lyden og anvende f.eks.\nved at gøre dette kan du blive kreativ i, hvordan du overgår fra spor til spor. Der er selvfølgelig mange måder at overgå ind og ud af en løkke. En af dem kombineres med den enkle og effektive ‘Drop-blanding’ som nævnt ovenfor.\nen virkelig cool og nem måde for dig at blande i musiknumre, hvis du virkelig kæmper for at slå match også. Du skal blot falde i fordelingen oven på en anden opdeling sektion, blend crossfader / LPF filter. Og du er færdig søn!\nafhængigt af din opsætning har du muligvis en DJ-controller og rekordboks, f.eks. som mig ved hjælp af Pioneer DDJ-400 DJ-controller.\ndet er super nemt at optage din DJ-blanding, bare sørg for at du har indstillet en ønsket mappeplacering i præferencer, og klik derefter på optageknappen, når du er klar til at begynde at blande og blande Dubstep-vibes.\nHvordan kan jeg lære mig selv til DJ?\ndet er muligt at lære dig selv at DJ ved at øve uendeligt på dit DJ-udstyr. Dette vil tage meget længere tid sammenlignet med nogen, der lærer via et online DJ-kursus, personlig 1-2-1 DJ-undervisning, læse bøger eller se YouTube-tutorials.\nhvordan blander du Dyb dubstep?\nVælg dybe Dubstep-spor, som du føler fungerer godt sammen, Øv bland alle sporene sammen for at forstå strukturen i alle spor, og beslut derefter, hvordan alle musiknumrene fungerer godt sammen, når de blandes ind i hinanden, f. eks. forstå sangstrukturen for hvert spor.\ner DJing svært at starte?\ndet er ikke svært at starte DJing, alt hvad du behøver er DJ-udstyr såsom en DJ-Controller, hovedtelefoner, en bærbar computer (potentielt) og højttalere. At få musik til DJ med og lære de nødvendige færdigheder er alt, hvad der skal finde sted, når du har konfigureret dit DJ-udstyr.


AaB snubler: Nyt DM-guld til FCM's U19-ulve | Herning Folkeblad\nFC Midtjyllands U19-hold er igen danske mestre og dermed klar til ungdommens svar på Champions League i næste sæson\nUdgivet:08. juni 2019, 15.39\nOliver Olsen, Mads Hansen og Casper Tengstedt skriger deres sejrsglæde ud efter tredje mål i sejren over Manchester United i Youth League. Nu er FCM igen sikret en plads i det fineste europæiske talentselskab efter endnu et dansk U19-mesterskab. Foto: Tom Laursen\nFodbold For fjerde gang på fem sæsoner er FC Midtjylland danske U19-mestre.\nÅrets danske mesterskab blev i dag en realitet, da guldrivalerne fra AaB ikke formåede at vinde deres udsatte hjemmekamp mod Silkeborg.\nAaB var foran to gange på mål af stortalenterne Mikkel Kauffmann og Oliver Klitten, men begge gange udlignede Silkeborg. Målet til 2-2 faldt 11 minutter før tid, da Ali Farej scorede for silkeborgenserne.\nDet resultat betyder, at FCM og AaB begge slutter på 52 point for 22 kampe, men »ulveungerne« har målforskel, der er 15 mål bedre end nordjydernes.\nBeskeden om DM-guldet fik FCM-talenterne overbragt i Tyskland, hvor U19-spillerne i pinsedagene deltager i det traditionsrige talentstævne Spax Cup.\nMed det danske mesterskab er FC Midtjylland samtidig kvalificeret til næste sæsons UEFA Youth League, ungdommens pendant til Champions League.\nDet er ottende gang, FCM vinder det danske U19-mesterskab, siden akademiet slog dørene op i 2004.\nLiveblog: Forventningens glæde stiger hos FCM's fans


Ledigt erhvervslokale: Butik til leje i Frederiksberg: -1 m2 Butik udlejes i Frederiksberg Dirch Passers Allé\nButik, Frederiksberg, Dirch Passers Allé\nModerne butik med attraktiv beliggenhed. Lyst, moderne og meget velholdt lejemål, beliggende tæt på Flintholm St.\nLejemålet er velegnet til café, butik eller lignende. Butikken består af ét stort salgslokale med store facadevinduer, pænt baglokale incl. køkken samt toilet.\nI området finder du større kontorvirksomheder, uddannelsesinsttutioner samt bebolsesejendomme.\nButik på Borups Alle, Frederiksberg\nKlinikfællesskab til leje på Peter Bangs Vej (B9E4L18), Frederiksberg\n93 m2 butik i 2000 Frederiksberg\n68 m2 butikslokaler i 2000 Frederiksberg\nKlinikfællesskab til leje på Borups Allé, Frederiksberg\nBehandlerrum på Frederiksberg: Vi har en danseskole på Frederiksberg. Til danseskolen er der et tilhørende lokale, som vi har indrettet med mulighed for at foretage forskellige behandlinge...


Kristus er født! Herliggør Ham!\nJesusbarnet i krybben. Fra julemesse i Sct. Norberts Kirke i Vejle, 2012. Foto: Jørgen Deleuran.\nDen store kristne fest – jul – fejres i Ukraine den 7. januar. Dette er den dag, hvor Frelseren blev født – den næststørste fest efter påske.\nIfølge kirkes regler bliver julen efterfulgt af en fire ugers faste. I løbet af denne tid forsøgte værtinden at gøre alle de huslige pligter: at hvidkalke stuen, dekorere det med malerier, hænge op de bedste rushniki (håndklæder med broderi, red.) og sprede tæpper ud. Hellig-hjørnet blev specielt højtideligt dekoreret – der blev sat et tændt stearinlys eller olielampe. I nærheden sattes symbolet for alle tre vigtigste vinterfester – didukh. Dette neg blev lavet af hvede- eller rugaks, der blev indsamlet i slutningen af høsten. Korn fra didukh-neg lagres i flere måneder, og blandes derefter ind i den nye sæsons sædekorn. Bønderne mente, at det så gav en rig høst.\nUkrainsk jul har hedensk tradition og er forbundet med forfædredyrkelse, tilbedelse af dødes ånder. Derfor er frugtgrød og især festlig kutia, der står på hvert bord, i virkeligheden minderetter.\nTidligt om morgenen den 7. januar skyndte ukrainerne sig til kirken for at ære den nyfødte Kristus, med en oprigtig og munter hilsen: «Kristus er født – Herliggør Ham!» Efter gudstjenesten var fuldført, samledes hele familien til en festlig middag. Således begyndte et stort måltid. Både voksne og børn ventede utålmodigt på det. De spiste spæk og lever, pølse og forskelligt røget kød, alt det, som sjælen havde savnet under fasten.\nTil den Hellige Aften (Svjata Vecherja på ukr., red.) skal værtinden lave 12 retter, der symboliserer de kommende måneder og de 12 disciple. Kutia var hovedretten. I nogle regioner laves den tynd og i andre tyk. Faste ingredienser er nødder, birkes, rosiner og honning. Normalt smager værten den første skefuld af de lækre retter.\nEfter frokost begynder en hviletid, og om aftenen går man på besøg. Ved denne fest er det tradition at familien samles, så børnene som er gift går til deres forældre. Det er tilrådeligt ikke at komme for sent, fordi et varsel fortæller, at du så hele året vil komme for sent. En mangeårig ukrainsk tradition på denne dag er at tilgive fejltagelser, der er begået med eller uden vilje, så sjælen kan være ren og føle glæden ved livet.\n(Kolyada – det populære navn på den slaviske juleaften, jul og tiden fra jul til helligtrekonger. Den væsentligste betydning - julens slaviske rituelle realiteter. Red.)\nI århundreder havde det ukrainske folk en vidunderlig skik at ønske hinanden lykke, sundhed, velstand og rigdom. Allerede på dagen før jul begyndte folk at gå fra hus til hus, hvor de med sange og julesalmer (kolyadki på ukr., red.) lykønskede værterne, ønskede dem trivsel og velstand. Denne begivenhed startede ikke i alle regioner i Ukraine på samme tid. For eksempel i Pokut'e (et historisk område i den vestlige del af Ukraine, red.) gik børn gik med julesange allerede på den Hellige Aften, og i Slobods'ka Ukraine (en historisk region i den nordøstlige del af det moderne Ukraine, red.) og i Hutsulschyna (historisk og etnografisk hutsulernes jord, som ligger i den sydvestlige del af de ukrainske Karpater, red.) – kun på den første juledag, efter gudstjenesten i kirken. På Podol'e (historisk og geografisk område (Podolsk Bakkedrag) langs de nordlige bifloder midt på Dnestrs løb (f.eks Smotrych, Zbruch) og opstrøms af floden Sydlige Buh, red.) sang man traditionelt julesange om morgenen på den anden dag af festen. Disse ritualer var omhyggeligt forberedte på forhånd – man lavede festartikler: en ottekantet stjerne og masker af Ged og Bjørn.\nDe første varsler, i de gamle ukrainske ceremonier om fødslen af Jesus Kristus, var børn og unge, der gik fra hus til hus, sang julesange og schedrivky (julefolkesange, red.). De så frem til at blive trakteret med bagels, æbler og nødder. Man troede, at jo flere børn, der ville besøge huset, jo mere generøs over for værterne ville det nye år være.\nDet er interessant, at de voksne kolyadnykiv grupper (de, som synger julesange, red.) hovedsageligt består af unge mænd. De vælger deres ataman (leder fra kosaktiden, red.), der er klog, vittig og har et ry blandt bønderne. De unge kolyadnyky-mænd går ind i huset, synger under ikonerne, og sætter sig derefter ved bordet, men spiser ikke længe, så bukker de for værterne og går til et andet hus.\nDet er spændende at vide, at ordet kolyada kommer fra navnet på romernes Nytår, der kommer en uge efter den lystige Saturnalia (romersk religiøs fest, red) i anden halvdel af december. Efterfølgende begyndte ukrainerne at kalde julens sange schedrivky for denne aften var generøs og rig. Og en af de mest berømte ukrainske julesange er stadigvæk sangen «Dobryj vechir tobi!» («Godaften til dig!»).\nLæst 1833 gange\tSenest ændret Fredag, 16. Februar 2018